FILOZOFIJSKA ENCIKLOPEDIJA. 


S. Zimmermann. 


Academia croatica scientiarum etartium Zagre- 
biae intendit publici juris facere Encyclopaediam philoso. 
phicam. 

Hic quaedam observationes de delineatione et executione hujus 
operis exhibitae sunt. Postea accedunt dissertationes de Noetica, Cogni- 
tione, Veritate, Universali, Principio causalitatis et tandem de Phi- 
logophia et religione. 

Scopus harum dissertationum est ostendere exemplo, qua ratione 
Encyclopaedia nexu systematico exhibere posset problemata singula- 
rum disciplinarum philosophicarum. Hic elaborata sunt praecipua pro- 


blemata noetica, 
. 


Akademija znanosti i umjetnosti u Zagrebu namjerava izdati Fi- 
lozofijski rječnik. S ovim su terminom otpočeli prvi razgo- 
vori o tome poslu. U diskusiji oko definicije takva »rječnika« došle 
su o obzir dvije koncepcije: 1. rječnik, u koji bi ušla fil termino- 
logija s pojmovnim objašnjenjem, na osnovu sumarnog prikaza li- 
terature; 2. u većem formatu rječnik, što bi zapravo bila fil. enciklo- 
pedija, koja bi navedeni zadatak rječnika proširila tako, da bi obuhva- 
tala uglavnom problematiku sa glavnim smjerovima njezina rje- 
šavanja. Ona bi (alfabetskim slijedom terminologije) sadržavala ese- 
jističke prikaze o svemu, što čini historijski razvoj filozofije. Ne bi, 
dakako, taj princip u svemu našao jednaku primjenu, pri čemu bi mje- 
rođavne bile pojedine teme. Tako bi mjestimice ova enciklopedija imala 
karakter rječnika, dok bi za važnije teme trebala dati oveće rasprave, 
bilo da se radi o samim problemskim temama, bilo o pojedinim filo- 
zofima. 

Nitko neće posumnjati, da nam je rječnik neophodno potreban, i 
da je enciklopedija veoma poželjna. S toga treba ispitati mogućnost 
kako bi se ostvarilo jedno i drugo, odn. samo enciklopedija, u kojoj je 
sadržan i rječnik. Koje se ukazuju poteškoće za izdanje enciklopedije? 

Neznatan je broj saradnika, koji dolaze u obzir za ovakav posao. 
Već bi na tome moglo sve zapeti, — ali ne mora, jer enciklopedija ne 
mora biti gotova na dušak, ona može čekati i na buduće saradnike, a 
danas ipak otpočeti. Čak bi se možda ispostavilo, da se valjanom orga- 
nizacijom od strane Akademije može taj golemi posao ipak u dogledno 
vrijeme izvesti. A jasno je — na očigled kulturnoga kapitala, koji bi- 
smo time dobili — da je Akademija spremna doprinesti sve u tome 
cilju. 


Ima i drugih razloga, koji otešćavaju izradbu enciklopedije. Prem- 
da bi se, naime, moglo reći da inojezični rječnici (enciklopedije) olakša- 

vaju posao, oni ga djelomično i otešćavaju — zato, što bi uza sve nji- 
hove pozitivne strane trebalo kritički i samostalno dati 
nešto novo. To bi se, držim, u prvom redu imalo odnositi na metodu 
izradbe. Naša bi enciklopedija imala služiti kao uvod u filozofiju, a 
već taj pojam izriče složeni zadatak u sastavljanju enciklopedije. Uzmi- 
mo na pr. Eislera : za »Erkenntnistheorie« se na šest stranica nalaze 
definicije o noetici, o njezinu zadatku, kako ga shvaćaju razni noeti- 
čari prema svome stajalištu u filozofiji ili barem unutar noetike. Više 
ništa, a to je i previše i premalo. Čitalac tako ne samo što ne doznaje 
noetičku problematiku i sve što je s time u vezi, nego mu i sam zada- 
tak noetike izgleda kaotičan, ili barem nerazumljiv. Kad se prikazuje 
čitava, i to osnovna disciplina u filozofiji, da takav prikaz bude di- 
daktički valjan, treba sumarno obuhvatiti glavne probleme, i pri tom 
istaći sve one momente, koji će čitaoca spontano navesti na druga mje- 
sta u rječniku, da njima nadopuni nazočni tekst. Pojedini fil. nazori 
ulaze u prikaze dotičnih filozofa. 


Ovdje prikazani članci početni su pokušaj u tom pravcu. 


Osim drugih prigovora (ili recimo, opravdanih želja), netko će mo- 
žda zamjeriti djelomičnom ponavljanju teksta, a još više možda njego- 
voj opsežnosti. Koliko se, međutim, dade s razlogom tome prigovoriti, 
ipak ima opravdanih razloga da se jedno i drugo zadrži. Tekstualne va- 
rijante umanjuju, istina, klasičnu konciznost, ali bi mogle biti gdjekome 
čitaocu od koristi, pogotovo onome, koji neće više članaka odjednom 
čitati. Na prikaz ovdje iznesenih članaka oslanjalo bi se mnoštvo ter- 
mina kao ogranci jedne cjeline, a takvu cjelinu treba onda, držim, 
opsežnije prikazati. Na taj ćemo način ispunjati praznine u 
našoj literaturi —i ujedno utirati putove svestra- 
nom izgrađivanjuhrvatske philozofijske literature 
Hoće li Akademija da opremi djelo u naučnom smislu reprezentativno — 
ako i ne poput Britanske Enciklopedije (koja, međutim, i u najnovijem 
izdanju proglasuje Boškovića Talijanom) — najbolje je da priredimo en- 
ciklopediju na sistemu sumarnih referata (autoriziranih), s kojima će 
u oslonu biti omanje teme. One će na taj način, uklopljene u oveću 
problemsku cjelinu, dobiti smislenu povezanost, koje ne bi imale po 
zahtjevu isključivo sitnih, manje više terminoloških objašnjenja. Ako 
pak takva objašnjenja stavljamo u neki članak premda će dotični ter- 
mini i zasebice na red doći, to je zato, što su izvjesne teme (na pr. Na- 
čelo uzročnosti, Universale) povezane s terminologijom, koju čitalac pre- 
pušten sebi ne bi znao povaditi i sastaviti pri razumijevanju problema, 
o kome je rasprava. Ovdje sam uzeo ponajveće i ponajteže članke kao 
primjer. Kada (ako) mi budu pristupni inojezični rječnici, dat će se i 
ovdje štošta dotjerati prema onome, što je u njih bolje. 


Da to ne objelodanjujem u »Jugoslavenskoj« Akademiji, imam dva 
razloga: 1.) trebalo bi čekati (radi obilnoga gradiva) da to u »Radu« 
dođe na red; 2.) bit će doskora 20 godina što sam u Akademiji po prvi- 
put predlagao, da se takav »rječnik« priredi za opću naobrazbu, pa bude 
1 (zbog malobrojnih suradnika) taj pothvat i sada još neostvariv. možda 
će se Hrvatska Bogoslovska Akademija odlučiti na priređivanje skola- 

stički-filozofijskog, ili pak filozofijski-teološkog rječnika, odn. enci- 
klopedije. 

Uzimam taj izraz zato, jer uglavnom odgovara predloženoj osnovi 
za sastav toga djela. (Adekvatno ne odgovara pojmu Enciklopedija ni 
britanska ni talijanska). »Matica Hrvatska« sprema opću enciklopediju, 
u koju će uči i filozofijska terminologija. pa nema smisla da sad i 
Akademija jednaki posao obavlja, izdajući samo priručni rječnik u 
običnom značenju. Rasprave, koje ovdje iznosim, služe primjerom kako 
sebi zamišljam izradbu naše Enciklopedije, i to baš u onom njezinu 
dijelu, koji bi imao najviše da bude originalno naš. To je problemski 
dio, u kome bi pojedine fil. discipline došle do izražaja na osnovu 
sistematski povezane problematike. Tako će ovdje donesene rasprave 
(Noetika, Spoznaja, Istina, Universale, Načelo uzročnosti) pregnantno pri- 
kazati svu noetiku (u kojoj su, znamo, temelji filozofije). Pisac može 
u tima člancima da zastupa i svoje stajalište (kaošto na pr. i Kilpe 
čini u svome Uvodu), — što je u jednu ruku zato dobro, da se ovim 
putem upozna domaću našu fil. orijentaciju, a u drugu ruku neće to 
biti na štetu objektivne informativnosti: jer će čitalac na raznim mje- 
slima enciklopedije upoznati sve nazore (a ne kako je na pr. u Hegelo- 
voj Enciklopediji), dočim kod ove problemske ekspozicije doznaje glavne 
mogućnosti rješavanja, sa kritičkim gledanjem kako ga pisac zastupa. 
Po ovom svome dijelu, enciklopedija bi imala služiti specijalnom izu- 
čavanju filozofije. 


NOETIKA je nauka ospoznaji (grč. nćesis, gnčsis, zato 
»gnoseologija«; epistćeme = nauka, znanstvena spoznaja, zato 
»epistemologija«; Erkenntnislehre, Wissenschaftslehre). 


1. Spoznaja i početak noetike. 


a) Mispoznajemo nešto ili neku stvar onda, kad zna- 
mo da je istina, što o njoj sudimo; na pr. kad o Zemlji tvrdi- 
mo da je okrugla, da se kreće oko svoje osi, da se giblje oko 
sunca, itd. Pri tom smo sigurni, tj. čvrsto pristajemo uz ovo 
što sudimo (mislimo), i znamo da je tako, ne drukčije: znamo 
da je to istina. Sigurno shvaćanje istine znači »spoznaja«. 

Kad još nismo sigurni, nego tek sumnjamo ili se tek pi- 
tamo đa li jest tako, nemamo spoznaje, nismo dotičnu stvar 
spoznali. Ni onda je nismo spoznali, kad o njoj neistinu tvrdi- 
mo, na pr. o Zemlji, da miruje. Spoznali smo neku stvar, kad 
o njoj mislimo tako, da o njoj nešto izričemo (prediciramo) — 
bilo da to o njoj tvrdimo (afirmiramo) ili niječemo (negiramo), 
u oba slučaja: sudimo — a pri tom smo sigurni, da je naš sud 
istinit. 

izrazom »stvar« označujemo sve, na što možemo misliti; sve što 
je »nešto«, a nije ništa. Kad mislimo na nešto (na neku stvar), to se 
u našoj svijesti nalazi ili sadržano je u njoj. Stvar je kao »metnuta 
pred« mišljenje, i zato ju zovemo predmet ili objekt (Gegenstand, od 
Gegeniiberstehendes, ob-jectum). Kad ne samo mislimo na stvar (pred- 
met), nego i o njoj nešto mislimo, da joj to priričemo ili odričemo 
(kažemo »jest — nije«, tj. tvrdimo odn. niječemo), onda je ono što o 
njoj mislimo »stvarnost« (Sachverhalt). Stvarnost, dakle, znači bilo ko- 
ji dio same stvari, što god njoj pripada, svaki njezin odnos prema dru- 
gim stvarima (na pr. kod Zemlje je stvarnost njezin oblik, gibanje, 
udaljenost od sunca...) 


Neki je sud istinit, kad tvrdimo ono što u stvari jest, 
odn. poričemo, što u stvari nije. Kad sud po svojoj kakvoći 
(kvaliteti) — tj. po tvrdnji odn. nijekanju — odgovara stvari, 
kažemo da je istinit; a obratno je neistinit. Bez ikoje tvrdnje 
odn. nijeka (jest — nije) nema spoznaje; na pr. kad mislimo 
na »Zemlja« i »okrugla«, znamo šta te riječi znače, imademo 
dva pojma, ali još time ne znamo da li Zemlja jest ili nije 
okrugla, a dok toga ne znamo, ne možemo reći da spoznajemo 
istinu. Što se u sudu nalazi ili što je u njemu sadržano bez 
kopule (jest — nije), zovemo sadržaj (materija) suda, na pr. 
kad kažemo »Zemlja okrugla« (bez »jest«), Sadržaj suda sam 
po sebi nije istinit ni neistinit. Ako je sama stvar (predmet 
suda: Zemlja) određena tako, da je okrugla, a tu njezinu odre- 
đenost (stvarnost) izričemo takvom kopulom, koja joj odgo- 
vara, onda smo stvar spoznali. Spoznaja je, dakle, u sudu 
koji kvalitativno odgovara predmetnoj (ob- 
jektivnoj) stvarnosti, ili koji je istinit. Dru- 
gim riječima: istiniti sud (= spoznaju) imademo onda, kad sud 
odgovara predmetu po njegovoj stvarnosti (obzirom na njego- 
vu stvarnu ili predmetnu određenost). 

Spoznati možemo samo time, što je mišljenje u izricanju 
stvarnosti upućeno na predmet, ovisno od predmeta. Ne samo 
da mišljenje nije isto što i predmet o kome mislimo (tj. 
nije s njime istovetno, identično) — jer o jednom predmetu 
može više ljudi jednako i različito misliti, — nego je također 
ovisno od predmeta, koliko u njemu pronalazi stvarnost. 
Zato mišljenje postaje spoznaja odn. ne postaje — prema tome, 
da li je u odnosu sa svojim predmetom tako, da mu gledom 
na njegovu stvarnost odgovara odn. ne odgovara, Predmet 
po svojoj stvarnosti jest mjerodavan za 
istinito mišljenje ili spoznaju 

Kod nekih smo sudova (na pr. kod navedenih o Zemlji) 
sigurni, da predmetna stvarnost činjenično (de facto) jest, a 
kod drugih sudova sigurni smo da nužno jest ili da je protivno 
tome nemoguće, na pr. kad tvrdimo da je cijelo veće nego dio, 
da je (a +b) = (b +), da »nešto« nije podjedno ništa, ili da 
nešto ne može ujedno >»biti« i »ne biti« (tj. bitak i nebitak se 
isključuju, protivurječe i zato taj najopćenitiji sud zovemo na- 
čelo protivurječnosti, principium contradictionis). Nikada, ni o 
kojoj materiji suda, ne bismo znali istinu, tj. ne bismo kadri 
bili sigurno ili nesumnjivo reći »jest«, a pri tome isključiti 
»nije«, kad bi ista stvar mogla ujedno biti i ne biti, tj. kad 
»biti« i »ne biti« (»jest — nije«) ne bi bilo protivurječno (pro- 
tuslovno). Zato je najopćenitiji uvjet svake spoznaje (o bilo ko- 
joj materiji suda), da važi načelo protuslovlja. Toga najopće- 
nitijeg pravila treba se držati, da nam budu sudovi istiniti. 
Pravilnost (ispravnost) sudova znači formalni ili logički uvjet 
spoznaje. 

b) Je li »predmet« samo nešto mišljeno (svjestito), ili može 
da bude također zasebno nešto, tj. ne samo koliko je mišljen, 
nego sam po sebi, nezavisno od mišljenja (= zbiljsko, realno 
nešto)? Ima li realnih predmeta, ili su svi samo misaoni (ideal- 
ni)? Kako su mjerodavni za spoznaju: da li po sebi, ili ovisno 
od nečega (— i od čega)? 

Time su otpočela noetička pitanja. Za noetiku bio je rodni 
čas, kad se čovjek stao zanimati za spoznaju: je li ikada nešto 
sigurno, ili nije; jesu li svi spoznajni sadržaji osjetilni (senzi- 
tivni), ili imade i misaonih (razumskih, intelektualnih, racio- 
nalnih) sadržaja; je li mišljenje u spoznaji istine ovisno od 
predmeta tako, da su predmeti nešto nezavisno od spoznavaoca 
(spoznajnog subjekta), tj. tako, da imadu zasebni »bitak« (j e- 
su nešto po sebi), a ne samo koliko su »metnuti pred« mišlje- 
nje — ili su upravo utoliko samo predmeti, što su ovisni od su- 
bjekta? U odnosu mišljenja i bitka jest korijen 
noetike. 


2. Noetika prema psihologiji i logici. 

Da razumijemo stajalište (formalni objekt) noetike (n.) u 
izučavanju mišljenja, treba da n. razgraničimo prema psiho- 
logiji (p)i logici (1). 

a) Noetičar se ne zanima za pitanja: kako spoznavalac do- 
lazi do mišljenja; kako se mišljenje razvija u vezi s cjelinom 
svijesnog života; da li i kako se ono razlikuje od drugih svi- 
jesnih doživljaja? Sve su to pitanja, kojima se bavi psiholog. 
Mišljenje je sastavni dio svijesnog (duševnog, psihičkog) ži- 
vota, koji izučava psihologija; zato se čini, da n. nema zasebnog 
svoga predmeta, nego da pripada psihologiji. To stajalište za- 
stupa psihologizam. Ali n. sasvim drukčije izučava spo- 
znaju, nego p.: dok ova izučava ne samo spoznajne, nego i sve 
druge doživljaje, i to s obzirom na njihovu građu (strukturu) 
i zakonske veze postanka, n. uzima u obzir samo spoznajnu 
vrijednost, koja pripada spoznaji koliko je sigurna i istinita. 
Razlikovanje između istinitih i neistinitih sudova razlogom je, 
da suđenje (mišljenje) promatramo ne samo psihološki (kao do- 
življavanje), nego da se pitamo: ima li istinitih sudova (= spo- 
znaj4); u čemu sastoji istina; na čemu se ona osniva; koje je 
njezino mjerilo (norma, kriterij; zato se n. također naziva »kri- 
teriologija«); koje su joj granice; koji putevi (metode) vode do 
istine? To su pitanja, na koja odgovara n. Psihologisti hoće da 
sva ta pitanja svedu na p.; po njihovu se nazoru istina osniva 
na psihi (doživljujućem subjektu) tako, da je psihičnost mjero- 
davna za shvaćanje objekata. Psihologizam je vrst subjekti- 
vizma (kako ćemo podalje vidjeti), i zato mora n. — da proti 
psihologizmu opravda svoje pravo na opstanak — utvrditi 
ovisnost spoznaje od objekata, tj. njezin intencionalni karakter 
(ukoliko smo pri suđenju upravljeni ili usmjereni na objekt: 
intendiramo ga). 


b) Po svojim se pitanjima n. razlikuje od logike, koja 
istražuje mišljenje (l6gos) bez obzira na ono, o čemu mislimo 
(= predmeti, objekti, materija mišljenja). Logika se bavi na- 
činima ili oblicima (formama) mišljenja; zato se zove formalna 
1. Ona pokazuje, kakovo treba da bude mišljenje s obzirom na 
bilo koju istinu; a noetika gleda na ono, što se u mišljenju na- 
lazi ili što je u njemu sadržano, u vezi sa predmetima; zato 
se n. zove također materijalna logika. 


»Analitika se zove zato, što raščlanjivanjem ili rastvorbom (grč. 
an6lysis) misaone cjeline uočuje spoznajnu vrijednost. Radi svoga pro- 
suđivanja spoznajne vrijednosti naziva se n. također »kritika«; a kao 
»teorija spoznaje« tumači, gdje pronalazimo istinu i do kojih granica. 

c) Da bude jasno, kako se razlikuje promatralački stav 
noetičara prama psihologu i logičaru — s obzirom na mišlje- 
nje, koje je njima zajednički predmet izučavanja, treba uočiti 
dvostruki odnos mišljenja: prema subjektu i objekti - 
ma. Kad mislimo, možemo pri tome doživljavati to da sumnja- 
mo, da smo sigurni, da pitamo, tvrdimo, poričemo, dokazuje- 
mo, obrazlažemo, zaključujemo, pojmimo ili razumijemo zna- 
čenje, ocjenjujemo ili prosuđujemo itd. Mišljenje je, dakle, 
ukupni izraz za različito događanje, kojim misaoni subjekt či- 
ni upravo to, da misli. Psiholog izučava misaone čine (akte) kao 
svijesno doživljavanje misaonog subjekta, tj. uzima u obzir 
njihovu svijesnu ili subjektivnu stranu. — Pri mišljenju 
(n6esis) možemo uzeti u obzir ono što je mišljeno (n6ćema 
po Husserlu i Geyseru): mi mislimo na nešto, mislimo nešto o 
nečemu (o istom predmetu može biti različitih noema, na pr. 
o Zemlji da je okrugla, da se okreće...). Kad na pr. mislimo 
na to, da jedno isto ne može biti i ne biti, da 3 + 2 mora biti 
5, da pravac ne može ujedno biti krivulja, — takvo mišljenje 
izriče o nečemu nužnost, pronalazi nešto kao nužno: ovo ili ono 
je o nekom predmetu nužno mišljeno. Mišljenje je u 
odnosu sa noematskim predmetima; taj odnos zovemo no- 
etički, za razliku od psihološkoga, koji mišljenje po- 
vezuje sa psihičkim subjektom. Logičar i noetičar promatraju 
misaone akte u njihovu noetičkom odnosu tako, da se ne za- 
nimaju za njihovu egzistenciju ili konkretnu različnost u psi- 
hičkoj organizaciji čovjeka kao svijesnog subjekta. Time se ba- 
vi psiholog, a logičar i noetičar uzimlje u obzir misaoni 
subjekt (»duh«) uopće, misaone akte (noeze) uopće: jer kakva 
god bila konkretna organizacija misaonih subjekata i struktura 
njihovih noeza, uvijek se radi o nekom misaonom subjektu, 
kod koga su noeze različite (na pr. sumnja se po sebi razli- 
kuje od sigurnosti, osjetilni sadržaji od misaonih, neistina od 
istine.). Logičar i noetičar objektiviraju misaone akte, proma- 
traju ih odmišljeno od konkretnog subjekta; pa dok prvi istra- 
žuje u čemu oni sastoje, drugi napose istražuje njihovu noemat- 
sku stranu, tj. ispituje: na koji način mišljenje sačinjava spo- 
znaju ili sigurno shvaćanje istine. 

S < na m na > O 

Čitavi je psihološki subjekt (S) predmet psihološkog (p) izu- 
čavanja, pa zato odnos mišljenja (m) prema subjektu naziva- 
mo »psihološki«; mišljenje je s ovoga stajališta svijesno doži- 
vljavanje (noesis, n-s). Ono što je mišljeno (noema, n-a), uvi- 
jek je mišljeno o nekim objektima (O), i to je »noetički« odnos, 
Koji izučavaju logičar (1) i noetičar (n). Zanimajući se za isti- 
nito mišljenje, noetičar ispituje noetički odnos ili vezu mi- 
šljenja s noematskim objektima. 

Naveli smo primjere noematskih (spoznajnih) nužnosti; 
nužno je mišljeno na pr., da jedna crta nije ujedno ravna i ne- 
ravna ili kriva (pravac i krivulja), da 2 + 3 mora biti jednak 
zbroju od pet jedinica. Tako se mora misliti, nužno je tako, 
ne može se drukčije misliti, ne zavisi od mišljenja da bude i 
drukčije: stvarno ili objektivno tako jest. Ovo »jest« metnuto 
je pred mišljenje — i baš to sačinjava noetički odnos mišljenja. 
Mišljena nužnost znači, da jest nešto ili da postoji nešto, od 
čega je mišljenje ovisno tako, da se misaona ovisnost 
osniva na mišljenom predmetu (objektu): ovis- 
nost je objektivno nužna, a ne osniva se na doživljujućem 
subjektu (jer u tom slučaju ne bi ni bilo te nužnosti, tj. 
objekti se ne bi ni razlikovali od samog doživljavanja). Spo- 
znajne nužnosti zovemo vječne istine, ukoliko nisu zavisne od 
vremenskog doživljavanja u nekom subjektu. U toj nezavisnosti 
od mišljenja izvire sama predmetnost ili »biti predmet«; tu 
nailazimo na značenje izraza >»jest, biti, bitak« (das Sein, esse) 


Izraz »predmet« dobiva višestruko značenje: ne samo za ono na 
što mislimo, nego i za ono o čemu mislimo. Mislimo li sad na »tro- 
kut«, taj misaoni predmet možemo izreći o pravokutnom trokutu, pa je 
sad »pravokutni trokut« predmet, o kome mislimo to, da je trokut (a ne, 
recimo, četverokut). No, i taj misaoni predmet »pravokutni trokut« mo- 
žemo izreći o jednom ili o više pravokutnih trokuta, koji se upravo 
ovdje sada nalaze ili zbiljski (realno) postoje (bivstvuju, egzistiraju), 
te ih osjetilno opažamo. Jedan se od drugoga razlikuje duljinom stra- 
nica, svojim mjestom gdje egzistira itd. Svaki je sam po sebi, po svo- 

joj biti određen tako, da se razlikuje od svih predmeta, koji nisu 
pravokutni trokuti; a međusobno se oni razlikuju po nebitnim ili pri- 
padnim (akcidentalnim) obilježjima, koja čine njihovu pojedinačnost (in- 
dividualnost). Potpuno određeni »ovaj« pojedini (singularni) predmet. 
(»ovaj pravokutni trokut«) zapravo jest nešto egzistentno: takav pred- 
met, koji je određen svojom biti, u konkretnoj (= s individualnim obi- 
lježjima sraštenoj) egzistenciji. Kao takav, predmet egzistira ne 
samo koliko je mišljen (kao tijelo je osjetilno opažan!); u njemu 
odmišljamo (apstrahiramo) »pravokutni trokut« uopće, i »trokut« uopće. 
Općeniti (univerzalni) predmet manje je određen nego konkretno egzi- 
stentni (singularni) predmeti, ali ga o njima izričemo po istovetnosti, 
tj. općeniti predmet (»općenito«, univerzale), izriče ono, što je singular- 
nim predmetima zajedničko, u čemu se ne razlikuju, što im je bitno 
(esencijalno) i što je za njih zakonsko (nužno). Kad »općenito« ne bi 
sasvim nešto drugo bilo od singularnih predmeta, ne bismo im jedno 
isto »općenito« mogli priricati (jer singularne predmete ne možemo jedan 
drugome po istovetnosti priricati). Budući da ono što je općenito, ne mo- 
žemo kao takovo shvaćati osjetilnim opažanjem, zato je to misaoni 
(pojmovni) sadržaj. On se osniva u singularno egzistentnim predme- 
tima, i utoliko kažemo, da zakoni onoga što je općenito mišljeno (na pr. 
o trokutu), važe kao zakoni predmetnog bitka. Kako god se općeniti 
predmeti međusobno razlikovali (po svojim bitima), zajedničko im je 
najopćenitije obilježje da jesu nešto, ili da su neki »bitak«. Za sve 
njih, dakle, važi (vrijedi) ono, što je zakon bitka, ili što je nužna stvar- 
nost bitka uopće; a to je, rekosmo, ova stvarnost: »nije nebitak (ništa)«, 
tj. »biti« (»jest«), isključuje »ne biti« (»nije«), jedno i drugo ne može 
ujedno određivati isti objekt. U bitku se osniva načelo protuslovlja. 


Iz rečenoga proizlazi, da je mišljenje u odnosu s objek- 
tivnim bitkom tako, da je istinito ukoliko izriče objek- 
tivne stvarnosti. Bez te pretpostavke ne bi moguća 
bila n. kao zasebna nauka. Samo onda, kad bi objektivnu stvar- 
nost sačinjavalo (konstituiralo) subjektivno doživljavanje, bili 
bi u pravu psihologisti, da n. pripada psihologiji. Ali noemat- 
ski zakoni nisu isto što psihički ili doživljajni zakoni, i zato je 
n. posebna znanost. 

d) Neki drže, da n. svojom zadaćom obuhvata i logiku; ne- 
ki opet logičari drže, da pojmu logike pripada također n. Na 
taj se način oba izraza (noetika i logika) uzimlju u širem zna- 
čenju, dok je u užem smislu n. ograničena na »materijalne« 
principe spoznaje, a logika se bavi »formalnim« principima, Za 
obe je nauke zajednički naziv (po Fichte-u) »nauka o znanosti« 
(Wissenschaftslehre). Za njihovu je razliku mjerodavno ovo: 

Povolji nešto izmišljati, naprosto pretpostavljati, samo- 
voljno ili bez ikojeg dokaza tvrditi, krivo ili neispravno za- 


ključivati — sve to ne znači »spoznati«: ovim se putem ne do- 
lazi do istinitog znanja (spoznaje). Istina je cilj, kome vodi 
pravilno mišljenje, tj. takvo je mišljenje uvjet (sred- 
stvo) za svaku spoznaju. Najjednostavniji (elementarni) su 
uvjeti: treba izrazima dati pravo značenje, pojmove treba od- 
rediti (definirati), sudovima dati izvjesni smisao, sigurnost 
(istinu) treba obrazložiti, neke istine treba valjanim zaključi- 
vanjem dokazati, itd. Složeniji su uvjeti, kad se radi o znan- 
stvenim metodama. Sve je to »formalna« strana (gledište) spo- 
znaje — za logičara. Noetičar uzima u obzir pojedine spoznaje 
(»materiju«) po njihovu sadržaju (značenju i smislu), tj. za- 
nima se za sadržajne ili materijalne pretpostavke svakoj 
znanstvenoj spoznaji uopće, na pr. noetičar će ispitivati u če- 
mu sastoji sigurnost, općenitost i nužnost spoznaje, istina, osno- 
vi (»izvori«) misaone spoznaje i iskustvene, njihove granice, 
najopćenitija načela (aksiome) za pojedine znanosti (na pr. na- 
čelo uzročnosti), najopćenitije pojmove (kategorije): stvar, 
predmet, zbiljnost, uzrok... (po njihovoj spoznajnoj vrijed- 
nosti). 

Noetika (sa logikom) je, prema tome, osnovica svih zna- 
nosti. Ako izrazom »mišljenje« obuhvatimo sve operacije, ko- 
je vode k spoznaji ili od kojih zavise valjani sudovi, reći će- 
mo da se logika bavi zakonima mišljenja, tj. onim 
pravilnostima, koje normiraju mišljenje, određuju mu isprav- 
nost na putu k valjanim sudovima (spoznaji). Noetika se osla- 
nja na ono, o čemu mislimo ili što spoznajemo (= pred- 
mete), na pr. kad sve promjene u svijetu smatramo u ovisno- 
sti od uzroka (= načelo uzročnosti), noetika će ispitivati: šta je 
»promjena«, šta »uzrok«, zašto je svaka promjena ovisna od 
uzroka, da li to važi samo na području empiričke realnosti, itd. 
Pri tom se n. neće obazirati na svijesni (psihički) postanak tih 
pojmova i njihova načela, neće se zanimati za samo doživljava- 
nje ili za psihičku njihovu zbiljnost u pojedinim subjektima. 
Zato n. i nije sastavni dio psihologije (kako misle psihologisti). 
Psihologija, naime, vodi računa o neposrednom iskustvu, kako 
je ovisno od pojedinačnog svijesnog subjekta, dočim n. apstra- 
hira od toga i uočuje objektivnu stranu spoznaje: poj- 
move za sebe (sadržajno), sudove za sebe, njihovu međusobnu 
vezu u obrazlaganju, njihovu spoznajnu vrijednost ukoliko 
izriču nužnost (za razliku od pojedinačnog, opažajnog znanja). 

Bez obzira na to, da li su spoznaje i kako su uzbiljene u poje- 
dinim subjektima, n. ih uzima kao gotovi inventar znanosti, da 
ispita na čemu se one osnivaju po svome znanstvenom karakte- 
ru (općevaljane i nužne vrijednosti). 


3. Historija noetike. 


a) Historijski razvoj n. ide u predsokratsko doba grčke fi- 
lozofije, kad su filozofski nazori o svijetu izazvali pitanje o vri- 
jednosti tih nazora i naše spoznaje uopće. Sofisti su stali 
sumnjati o svakoj spoznaji; bili su skeptici. 

b) Sokrat i Platon objašnjavali su n. pitanja dia- 
lektički, naučnim raspravljanjem o pojmovima. Proti so- 
fistima — koji su spoznaju ograničavali na osjetilno (senzi- 
tivno) opažanje, i s toga naučavali da je sve naše znanje samo 
pojedinačno i promjenljivo (nesigurno) — ističu S. i P. ono, što 
je u znanju općenito ili pojmovno (misaono). P. je učio, da se 
predmeti pojmova (»ideje«) ne nalaze u osjetilnom svijetu, 
gdje postoje samo promjenljive pojedinke, nego da ideje ima- 
du zasebnu zbiljnost (realnost); zato se taj nazor zove ek s- 
tremni realizam. Suprotno je učio Aristotel: »op- 
ćenito« se zbiljski (realno) nalazi u pojedinkama, te ih bitno od- 
ređuje ili oblikuje (čidos, morfć); taj je nazor umjereni 
ili iskustveni (empirički) realizam. Prema ovo- 
me dvostrukom stajalištu — o tome, da li se ono što je opće- 
nito i bitno (nužno) nalazi u pojedinačnom i promjenljivom 
(nenužnom) iskustvu (po A.) ili se ne nalazi (po P.) — razišli 
su se A. i P. također u drugim pitanjima. Dosljedno svojoj 
pretpostavci uči P. da ideje (=> općenito i nužno) spoznajemo 
nezavisno od osjetilnog iskustva; naprotiv, A. uči, da iz isku- 
stva odmišljamo (apstrahiramo) općenite pojmove. Po P. su 
pojmovi razumu prirođeni (racionalizam), a po A. se ra- 
zum osniva na iskustvu (em piristički intelektuali- 
zam). 

c) Oba smjera utjecala su na razvoj skolastičke (kršćan- 
ske) filozofije: Augustin, Bonaventura... prikla- 
njaju su Platonu, a Toma Akvinski Aristotelu. Augu- 
stin napušta P. zasebni svijet ideja, i prenosi ideje u Božji 
um, koji osvijetljuje našu spoznaju vječnih ideja. Metodički 
je A. otpočeo suzbijanjem skepticizma, pozivajući se na ne- 

sumnjivu činjenicu mišljenja i mislioca, koji doživljuje svoju 
sumnju (time je A. prethodnik Descartesov). Toma je pred- 
stavnik skolastičkog realizma u A. smjeru, 

U 13. i 14. st. napuštaju nominalisti skol nauku o 
realnoj vrijednosti općenitih pojmova (koji su, po njima, sa- 
mo riječi, nomina). Spoznaju ograničuju na osjetilno iskustvo 
(time su preteče senzualističkog empirizma). Konceptuali- 
sti (Vilim Occamski...) priznaju da općeniti pojmovi (concep- 
tus universales) nisu samo riječi, ali im — suprotno Aristote- 
lovom realizmu —- ništa realno ne odgovara, tj. pojmovi se ne 
osnivaju u nečemu nezavisnom od mišljenja. (S ovim proble- 
mom o realnosti »univerzalija« sredovječna je filozofija, kaže 
Kulpe, prethodila suvremenoj noetici.). 

d) U 17. st. — Francis Bacon i Descartes — 
obraća se pažnja znanstveno metodičkim pitanjima. Prvi nagla- 
suje indukciju, drugi metodičku skepsu. Locke i Hume 
(prvi kao umjereni, drugi ekstremni empirist) počinju sustav- 
nim izgrađivanjem noetike. Uporedo s time ide racionalistički 
smjer: Leibniz i Chr. Wolff. 

Na engleskom empirizmu i njemačkom racionalizmu orijen- 
tira se Kant (u »Kritik der reinen Vernunft« 1781). Rezultat 
njegove noetike jest negacija teoretske (razumski spoznatljive) 
metafizike ili filozofije o neiskustvenim predmetima (Bogu. 
duši, slobodnoj volji). Znanstveno ili općenito i nužno proširi- 
vanje znanja uvjetovano je prediskustvenim (apriornim) na- 
činima shvaćanja. Ovaj apriorizam (transcendentalni ide- 
alizam) razvio se u apsolutni idealizam (Fichte, Schel- 
ling, Hegel), koji svu realnost smatra ovisnom od misaonog 
(idealnog) principa. 

Pozitivizam (A. Comte, F. St. Mill...) uči da je sva 
(napose znanstvena) spoznaja ograničena na iskustvene 
(»pozitivne«) činjenice. Zato bi iskustvene znanosti imale za- 
mijeniti filozofiju. Noetika je dio iskustvene psihologije (psiho- 
logizam). 

Proti tome je nazoru ustao aristotelovac Trendelen- 
burg (»Logische Untersuchungen« 1840), zatim Husserl 
(»Log. Unters.« 1900) i drugi savremeni noetičari. (Druge smje- 
rove, koliko dopiru do najnovijega doba, upoznat ćemo sumarno 
u daljem, sistematskom prikazu noetike). 


Filozofijska 333 


4. Sumarni pregled n. problematike. 


U glavnom može se reći, da je kroz svu historiju nvetike 
do danas njezin središnji problem: kako je moguća znan- 
stvena spoznaja, tj. sustavna cjelina obrazloženoga znanja? 
Na čemu se osniva znanstvena obrazložba? Na ovo pitanje od- 
govara n., i zato je ona osnovna nauka o znanosti. Znanost 
imamo o nečemu, kaže Aristotel, kad o tome znademo što 
je bitno. »Bitno« (zakonsko) znači ono, u čemu je razlog da 
nešto nužno jest, i da smo o tome sigurni. PODescartesu 
je znanost sigurno i očevidno znanje (Scientia est cognitio cer- 
ta et evidens), a po Kantu se znanstvena sigurnost osniva 
na nužnosti (»Eigentliche Wissenschaft kann nur diejenige 
genannt werden, deren Gewissheit apodiktisch ist«). Hoće li n. 
da ispita mogućnost znanstvene spoznaje, mora pronaći: otku- 
da je nekim sudovima njihov općeniti i nužni ka- 
rakter? Gdje je razlog (motiv) naše sigurnosti, kojom znamo 
da je neka istina nužna? Da budemo o nekoj nužnosti sigurni, 
mora nam se ona očitovati, mora biti očita ili očevidna (evi- 
dentna). Očevidnost je kriterij istine i ujedno motiv sigur- 
nosti. Pri tom nastaje pitanje: da li nam se objekt (sa nekom 
stvarnosti) očituje sam po sebi, bez ovisnosti o nama kao 
spoznajnim subjektima (= apsolutno) — ili u nekoj ovis- 
nosti, s obzirom na nešto (= relativno, subjektivno)? Prvo 
zastupa objektivizam, drugo subjektivizam. Oba 
se nazora slažu u tome, da su sudovi istiniti koliko izriču objek- 
tivne stvarnosti, a razilaze se u tome, što s. nazor drži, da 
objektivne stvarnosti postoje samo za sudeći subjekt, dočim 
objektivisti uče, da su objekti stvarno određeni sami po se- 
bi, ne samo po subjektu. Subjektivisti na razne načine tu- 
mače (kako ćemo podalje vidjeti), šta bi u subjektu imalo biti 
odlučno za istinitost spoznaje. Objektivisti uče, da se sve isti- 
ne osnivaju na načelu protivurječnosti, a nesumnjiva istina to- 
ga načela uključena je u svijesti o egzistenciji doživljujućega 
»ja«. I onda, kad ja doživljujem sumnju, siguran sam da egzi- 
stiram — i ta stvarnost (»egzistentni ja«) nije samo mišljena, 
jer ju samoopažanjem (doživljajnim opažanjem ili svijesno) 
pronalazim : »ja« jest opažanju nazočan i kad o njemu ni- 
šta ne sudim obzirom na druge koje objekte. Egzistirati i do- 
življavati sumnju nije isto što ne egzistirati i ne sumnjati: za- 

to i kažemo, da je u tome znanju uključena objektivna nužnost 
suda »isto ne može ujedno biti i ne biti«. Tu je polazna po- 
zicija objektivizma. 

Da protumače nužnost spoznaje, neki su noetičari mi- 
slili, da se ona osniva na samom razumu (ratio); to su ra- 
cionalisti. Nužne istine ne mogu se osnivati samo na 
iskustvenom (opažajnom) znanju, jer je takvo znanje pro- 
mjenljivo, — to su racionalisti ispravno pretpostavljali; ali su 
otuda krivo izvodili, da se zato moraju osnivati jedino na 
razumu (neiskustvenom subjektu spoznaje): jer je pri tom iz- 
vođenju pregledana treća mogućnost, da iskustvo i razum za- 
jedno budu kao osnov nužnih istina. Nužne su istine, po r., neza- 
visne od iskustva (empirije). Svi sadržaji takvih sudova i nji- 
hove veze (kopule) zavise od razuma (i još djelomično od osje- 
tilnog opažanja, dodaje Kant). Suprotno r. uče empiristi, 
da su sve istine samo činjenične, a iz njih su izvedene nužne 
istine. Ta je nužnost uvjetovana empirijom: po dosadašnjem 
opažanju znamo da tako jest, a ne znamo da li tako uvijek 
mora biti ili da drukčije ne može biti. Kroz svu se historiju n. 
vraćaju ova dva smjera, prvi u oslonu na matematiku, drugi 
na prirodne nauke. 


Empirizam (E) i racionalizam (R) znači drugo nešto u psiho- 
logiji, nego u noetici. Tamo se radi o spoznavanju, o postanku 
i razvitku znanja koliko je svijesno događanje; u tom smislu odgovara 
E, da sve naše znanje izvire jedino iz iskustva (empirije, e), 
dok R uči, da u razumu (ratio, r) izvire znanje sasvim nezavisno 
od empirije. Noetički R i E odgovara suprotno na pitanje: na 
čemu se osniva znanstvena istina ili općenita i 
nužna vrijednost znanja? R odgovara: na razumu, neza- 
visno od empirije; E odgovara: jedino (isključivo) na 
empiriji. 

Po uzoru matematike, napose geometrije, koja iz nekoliko nepo- 
sredno očevidnih istina (aksioma) izvodi logičkom nuždom druge isti- 
ne, htjeli su racionalistički noetičari da također u filozofiji na osnovu 
samih pojmova i načela izvedu (deduciraju) općenito i nužno (o +n) 
ili znanstveno znanje (zz) o svijetu. Pri tome pretpostavljaju raciona- 
listi, da se objektivni svijet (o) sam po sebi nalazi u nužnoj suvislosti, 
kaošto i ratio, pa zato je ratio sa objektima u potpunom skladu (ade- 
kvatnoj harmoniji). Empiristi zabacuju (i to s pravom) ovu raciona- 
listički »dogmatsku« pretpostavku, a osim toga zabacuju ratio (kaošto 
R zabacuje empiriju). »Zabacuju« ga (također s pravom) u raciona- 
lističkom smislu, koliko bi ratio bez ikoje empirije bio mjerodavan 
za spoznaju objekata, koji egzistiraju u realnom (zbiljskom) svijetu em- 


pirije. Ali E ide dalje i tvrdi (krivo), da ratio sam po sebi ne može ni- 
kako da proširuje naše znanje; a ovo proširivanje također obilježuje 
znanstvenu spoznaju. Što se pak tiče prvog obilježja — općenitosti i 


nužnosti, — to se isključivo osniva na empiriji, tvrdi E (krivo). Ra- 
tio ima (prema E.) samo tu ulogu, da empiričke objekte stavlja u od- 
nošaje, da ih upoređuje i stavlja u suvisle veze (zakone), — ali em- 


pirija je sama po sebi mjerodavna za istinu: opće- 
nite i nužne istine osnivaju se na empiriji, a to znači, da nema apso- 
lutne općenitosti (koja bi važila i za neiskustvene slučajeve), niti apso- 
lutne nužnosti (koja znači, da se drukčije ne može ni misliti, nego de 
facto jes). Za R je r sam po sebi mjerodavan u pitanju 
općenito nužnih spoznaja; a po navedenoj pretpostavci harmonije s 
objektima, ta je spoznaja »objektivna«. Po E nema objektivne spoznaje, 
koja bi važila nezavisno od empiričkog subjekta, jer empirija zavisi 
od našeg opažanja; empiristi su prema tome subjektivisti (a to su — 
bez pretpostavke o harmoniji — i racionalisti). 

Kant (K) je ispravno uvidio, da po samoj empiriji nema prave 
općenitosti i nužnosti, ali je krivo mislio, da je ona moguća samo ne- 
ovisno od e (= a priori) ili da se osniva jedino na r (kako su mislili 
racionalisti). Ali K. je također uvidio, da r sam po sebi ne omogućuje 
spoznaju realnih objekata, i zato je dodao apriornu empiriju (prostor 
i vrijeme, kao »forme« osjetilnog opažanja ili zrenja, sinnliche_An- 
schauung). Drugi dio empirije (=> osjete, Empfindungen) smatrao je 
ovisnima od realnih podražica (objekata po sebi, nezavisno od svijesti). 
Tako je r. sa e. spojio — na taj način, da r. spoznaje samo empiričke 
0., tj. objekte ukoliko se opažanju pojavljuju (fenomena): općenitost 
i nužnost ograničena je na pojavnu realnost. Objekti su, dakle, ovisni 
od subjekta (S). 


Aristotel (A) uči protivno: S. je ovisan od o. Najprije dokazuje 
proti e., da doista postoji racionalni S. (razum, mišljenje), u kome se 
nalaze općeniti ili univerzalni spoznajni sadržaji (pojmovi) tako,da u nji- 
ma nijesu sadržana osjetilna obilježja opaženih 
predmeta (na pr. u pojmu »čovjek« nema »vanjskih« obilježja Pe: 
tra, Pavla...). Ti pojmovi nisu puke riječi (kako su kasnije učili nomi- 
nalisti, mo), niti su pojmljeni objekti samo nešto pojmljeno ili konci- 
pirano (kako su učili konceptualisti, ko), nego izriču realnost, postoje a 
parte rei (i to u empirički egzistentnim individuima — suprotno Plato- 
novu nazoru): jer univ. pojmove možemo po istovetnosti pri- 

ricati realnim pojedinkama (ovaj Petar, Pavao... jest čovjek«). A je 
realist (re). 


No zabacuju r. i priznaju samo osjetilno 
[ORE ko ili senzitivno znanje (senzualisti), Ko priznaju 
* re univ. pojmove, ali ne priznaju da im u realnom 
svijetu odgovara nešto općenito (bitno, poje- 
dinkama zajedničko). Prema ko ratio objektivira e., pa su zato empi- 
rički o. samo pojavni: osjetilno i mišljeno (fenom. idealizam, Kant). 
Prema A nije r. tako produktivan, da sam po sebi objektivira e., nego 
jeovisan od e. koja je ovisna od realnih (»izvansvijesnih«) objekata: 
pojmovi (1) su ovisni od e. zato, rekosmo, jer ih po istovetnosti pririče- 
mo empiričkim _0., a oni su ujedno realni (nesamo opažajni). Ova 
ovisnost r. od e. u jednu ruku (proti racionalistima i Kantu), a u dru- 
gu sposobnost r. za općenitost i nužnost (proti empiristima) — obilje- 
žuje A. noetiku kao empirički intelektualizam. Zato »in- 
telektualizam«, jerbo r. »čita ili razbira unutar« (intus-legere) empirije 
svoje o. Realni 0. mjerodavni su za općenitu i nužnu spoznaju (reali- 
stički objektivizam). Niti su o. samo nešto mišljeno ili idealno 
(kako tvrdi apsol. idealizam), ni samo pojavno (prema umjerenom i. ili 
fenomenalizmu). Suprotno idealističkim nazorima dokazuje realistički 
objektivizam, da u neposrednoj empiriji (nezavisno od r.) pronalazimo 
objekte sudova, koji su nesumnjivo istiniti: sa svakim svijesnim do- 
življajem pronalazimo egzistenciju doživljujućega ja. Tu je metodičko 
polazište objektivističke n. 
Ukupnu ovu problematiku ogledat ćemo sada u sistematskoj 
cjelini. 


no 


5. Sistem noetike. 


a) Skeptici tvrde, da nema nikoje nesumnjive spo- 
znaje, ili bar da je nema bez dokaza. Zato n. pokazuje takve 
spoznaje, kod kojih je nemoguća sumnja. 

b) Po čemu, na osnovu čega znademo da su neki sudovi 
istiniti? Šta je mjerodavno za istinu? Koji je njezin kriterij 
(mjerilo, norma)? Na osnovu čega smo sigurni, da je neki sud 
istinit? Koji je razlog (motiv) sigurnosti? 

Na ovo temeljno pitanje ima, uglavnom, dvostruki odgo- 
vor: subjektivistički i objektivistički. 

Subjektivisti (relativisti) uče, da svaka istina za- 
visi od subjekta ili spoznavaoca; važi samo obzirom na (relate 
ad) spoznajni subjekt. Subjektivizam obuhvata različite na- 
zore: psihologistički s. (antropologizam) drži, da se 
istina osniva na psihičkoj organizaciji čovjeka, tj. ovisna je od 
naših psihičkih zakona, i zato ne znamo, da li bi ikoja istina 
vrijedila za drukčiju spoznajnu organizaciju (Erdmann, Sig- 

wart, Cornelius, Ziehen...); voluntaristički s. drži, 
da spoznaja ovisi od volje kao metalogičke (iracionalne) ten- 
dencije za objektiviranjem (Schopenhauer, Bergson, Miiller- 
Freienfels, Bazala...); biologistički (evolucionistički) 
s. smatra istinu proizvodom životnog izbira (Simmel); prag- 
matistički s. drži, da je praktični (svrsishodni, životni) smi- 
sao spoznaje mjerodavan za njezinu istinitost (James...); so- 
ciološki s. uči, da se istina osniva na zakonima društve- 
noga života, napose na ekonomskom razvoju (Marx); histo- 
rijski s. smatra istinu rezultatom historijskih faktora (Dilt- 
hey, Spengler); fikcionalizam tvrdi, da pomoću fikcija 
shvaćamo stvari kao da su takove, kako o njima mislimo (Vai- 
hinger); senzualistički s. uzima samo senzitivno (osje- 
tilno) shvaćanje kao osnovicu istine (Protagora); empiri- 
zam uči, da se znanstvene (općenite i nužne) istine o iskustve- 
nim (empiričkim) predmetima osnivaju isključivo ili jedino na 
iskustvu (Bacon, Hobbes, Locke, Hume, J. St. Mill, Comte, 
Mach...); racionalizam uči, da se sve znanstvene istine 
osnivaju na prediskustvenom (apriornom) razumu, tj. neovisno 
od iskustvenog (aposteriornog) shvaćanja (Platon, Descartes, 
Spinoza, Leibniz...); kriticizam uči, da se znanstvena 
spoznaja osniva na apriornim uvjetima (= misaonim sintezama 
ili kategorijama i osjetilnim formama) u vezi s aposteriornom 
građom osjeta (Kant). 


Objektivisti (Aristotel, skolastički i mnogi suvremeni 
filozofi) dokazuju, da imade sudova koji su istiniti nezavisno 
od subjekta (= objektivno, apsolutno). Iskustvene se istine 
osnivaju na pojedinačnom iskustvu (na pr. ovo crno i bijelo 
jest različno), ili na općenitom i nužnom iskustvu (na pr. svi 
ljudi su smrtni). Neke idealne istine (na pr. matematičke) osni- 
vaju se na analizi pojmova (utoliko »a priori«). Kad sudimo 
prema onome, što je u opažanju (iskustvu) nezavisno od suđe- 
nja, kažemo da se opaženi predmet (»ovo crno i bijelo«) i nje- 
gova određenost (»različno«) iskustveno očituje; a kod ideal- 
nih sudova (na pr. 7 + 5 jest 12) očituje se istovetnost pred- 
meta (7 + 5 i 12) na osnovu njegove analize (u jedinice). Oči- 
tovanje — od suđenja nezavisnog — predmeta po njegovoj od- 
ređenosti ili stvarnosti, zovemo očevidnost (evidencija). Ona je 
najopćenitije mjerilo (kriterij) istine. U objektivističkom je 

smislu »istina«: slaganje suda (kvalitativno) sa nezavisnom 
stvarnošću. 


Objektivizam se naziva također intelektualizam (empi- 
rički i), ukoliko — za razliku od čistog empirizma i racionalizma — 
priznaje empirijsko ili opažajno znanje i mišljenje ili razum (intelekt) 
zajedno, kao temelj spoznajne vrijednosti (istine). Treba ove nazore 
razlikovati u psihologiji i noetici: tamo je u pitanju izvor ili postanak 
spoznavanja, a tu se pita za jamstvo ili obrazloženje istine. Neki su 
sudovi razumski istiniti (nužni), premda smo njihove pojmove stekli 
iz iskustva, na pr. pojam boje dobivamo iz iskustva, a ipak je i neza- 
visno od njega istina, da »dvije boje jednake trećoj, moraju biti među- 
sobno jednake« (a = c,b = c, dakle a = c). Kad bi neki pojmovi bili 
nezavisni od iskustva, ipak može istina suda biti iskustvena istina, na 
pr. da »tijelo bez potpore pada«, to je iskustvena istina, a ne »razum- 
ska« (apriorna), jer u pojmu »tijelo« nije sadržano da mora bez potpore 
pasti. Empiristi priznaju apriorne istine kod idealnih sudova (u logici, 
na pr. »nešto ne može ujedno biti i ne biti«; u matematici, na pr. 2X 2 
= 4; u geometriji, na pr. zbroj kutova i trokutu iznosi 2R). Takvi su 
sudovi nužni, ali nikad ne proširuju pojmovno znanje (to empiristi kri- 
vo misle). Na opažanju osnovani (aposteriorni) sudovi nemaju nužnosti, 
uče empiristi, ali nam oni proširuju znanje. U opseg našega znanja spa- 
daju samo činjenice, koje opažajno pronalazimo; to je jedino »pozi- 
tivno« u znanstvenoj spoznaji (tvrde pozitivisti). Protivno tome 
uče racionalisti, da su ne samo idealne, nego također iskustvene istine 
apriorne; jer u iskustvenim znanostima ima nužnih sudova, a takvi su 
(to krivo misle racionalisti) jedino prediskustveni ili apriorni. Ali sve 
kad bi oni to i bili, ne moraju ipak njihovi pojmovi biti apriorni, kako 
je krivo mislio Kant (koji je čak i opažajne sadržaje, na pr. kod pro- 
storne protežnosti, smatrao apriornima). Da »svaka promjena nužno 
(mora da) ima svoj uzrok«, to bi mogla biti apriorna spoznaja, premda 
su aposteriorni pojmovi o »promjeni« i »uzroku« (po Kantu je pojam 
ili kategorija »uzrok« a priori). Da li su sudovi u iskustvenim znano- 
slima apriorno, ili su aposteriorno nužni, to je pitanje sasvim neza- 
visno od pitanja o postanku pojmova. Nužnost takvih sudova — tako 
Uči intelektualizam — osniva se na nekim idealnim sudovima (logičkim 
načelima) i na spoznaji zakonski nužnih sveza (na pr. da je svaki or- 
ganizam propadljiv). 

€) Svi se noetički nazori slažu u tome, da spoznajni (su- 
deći) subjekt nije istovetan s predmetom ili objektom (= s 
onim, o čemu sudimo ili što je kao »metnuto pred« subjekt). 
Objektivizam se od drugih nazora razlikuje u tome što uči, 
da su objekti još i nezavisni od suđenja, tj. da su nešto (= bi- 
tak) ne samo koliko o njima sudimo. Jedino je na toj pretpo- 
stavci moguća objektivistička definicija istine, po kojoj je spo- 
znajni subjekt ovisan od objekta, tako da je objekt mjeroda- 
van za suđenje, koliko mu ono odgovara ili ukoliko se s objek- 

tom slaže (podudara). Ali te pretpostavke ne priznaju idea- 
listi: oni uče, da svi predmeti postoje samo koliko su ovisni 
od mišljenja (idealnih sadržina svijesti). Razlikuju se: sub- 
jektivni i. drže, da svi predmeti egzistiraju po indivi- 
dualnoj svijesti (Berkeley, Fichte; Schuppeova filozofija ima- 
nencije; empiriokriticizam Avenariusa i Macha); objektiv- 
ni i. uče, da postoji objektivna svijest neovisno od pojedi- 
načnih svijesti (Hegel); Kantov fenomenalizam razli- 
kuje »stvari po sebi« (Dinge an sich), ukoliko postoje neza- 
visno od svijesti, ali nisu spoznatljive, i stvari kao svijesne po- 
jave (fenomena). 

Objektivisti dokazuju najprije (proti subjektivistima), da 
su objekti nezavisni od suđenja — i onda, kad su u svijesti 
(opažanju i pojmovima). Sada, proti idealistima, pita se: je li 
stvarnost obzirom na svijest transcendentna, tj. »izvan« naše 
svijesti zbiljska ili realna? Možemo li znati, da ona tako eg- 
zistira, i kako to možemo znati? Možemo li različne realne 
stvarnosti spoznati, i kako? Jesu li spoznatljive samo one real 
nosti, koje se pojavljuju našem opažanju, ili također nepo- 
javne (neiskustvene, metafizičke) realnosti? Idealizam ne pri- 
znaje spoznaju realnosti, dočim ju realizam kritički pri- 
znaje ili dokazuje. Froti pozitivistima, koji uče da je 
spoznatljiva samo opažajna (»pozitivna«) realnost, dokazuje r. 
da imade općenitih pojmova, koji vrijede za iskustvenu real- 
nost (i da to nisu samo općenite riječi, kako tvrde nomina- 
listi, ni samo subjektivne koncepcije, kako tvrde kon- 
ceptualisti). Nadalje, r. uči da općenitim pojmovima i 
načelima (na pr. uzročnosti) možemo spoznati ne samo iskustve- 
nu realnost, nego također »prekoiskustvenu«  (neiskustvenu, 
metafizičku). Tako realistička noetika opravdava mogućnost 
metafizičke filozofije. 


(Nastavit će se) 


PREGLED BIBLIJSKIH ARHEOLOŠKIH 
ISTRAŽIVANJA. 


(Conspectus historicus investigationum archaeologiae biblicae). 
Dr. Janko Oberški. 


SUMMARIUM. 


Studium arehaeologiae  biblicae inter disciplinas auxiliares re- 
centioris aetatis adnumerari potest, quia eius origo vix unius saeculi 
aetatem, postquam intensiorem incrementum necnon systematicam at- 
que scientificam methodum prosequi susceperat, adimplevit. Nihilomi- 
nus illa inter scientias auxiliares biblicas tempore hodierno potiorem 
partem haud parvi momenti occupat, quia studiis Sacrae Seripturae, 
praesertim quoad facta historica, in Sacris Scripturis contenta, con- 
firmanda, de die in diem maiore copia documentorum e variis monu- 
mentorum generibus deprompta ad veritatis argumenta roboranda ma- 
ximi pretii servitium praestat. Expedit igitur hoc in loco delineare bre- 
vissimum conspectum  historicum originis atque progressus scientiae 
archaelogiae biblicae in territorio Palaestinae illarumque regionum vi 
cinarum, in quibus facta Sacrae Scripturae completa sunt, quo cla- 
rius momentum scientiae_huius, quamvis aetate recentioris, illucescat, 
ut iterum verificetur illud Divini Magistri effatum ad confundendas 
falsi nominis scientias in oppugnanda veritate Verbi Divini: »Si hi 
tacuerint, lapides clamabunt!« (Luc. 19, 40). 


Biblijska arheologija u m smislu riječi, u koliko obu- 
hvata proučavanje arheoloških spomenika, kao što su isko- 
pine ruševina starih gradova, zidina, grobova, nalazi ručnih 
tvorevina, oruđa i oružja, starog posuđa, napisa, slikarija, rezba- 
rija i ostalih tragova ljudskog umijeća, civilizacije i kulture, 
— a sve to u bližoj ili daljnjoj vezi s biblijskim događajima, 
— počela se intenzivno razvijati istom u prošlom stoljeću, te 
valja priznati, da se u današnje vrijeme razvila u jednu od 
najvažnijih pomoćnih znanosti za kritički studij Sv. Pisma s 
obzirom na njegov sadržaj historijskih događaja, koji se često 
u njemu opisuju u vezi s pojedinim vremenskim fazama Božje 
objave. Teritorijalno područje biblijskog arheološkog 
istraživanja sačinjavaju u prvom redu oni krajevi, koji su bili 
samim pozorištem biblijskih događaja, kao n. pr. Mesopota- 
mija, Palestina, Sirija i Egipat, a u drugom redu krajevi koji 
su bili više ili manje u neposrednoj ili posrednoj vezi s onima, 
gdje su se zbivali biblijski događaji, kao n. pr. Arabija, Etio- 
pija, Perzija, Mala Azija i drugi krajevi. Vremenski pak 
opseg biblijske arheologije počinje donekle već s nalazima iz 
predhistorijskih perioda, ukoliko je u vezi s historijskim či- 

njenicama iz doba praobjave; u užem pak smislu riječi bi- 
blijski arheološki spomenici osvjetljuju nam doba od vremena 
pozitivne historije čovječastva sve do utemeljenja i prvog ra- 
širenja kršćanstva. 

Šhematički mogli bismo prema tomu vremenska razdoblja biblij- 
ske arheologje podijeliti u ove faze: 

I Kameno doba: a) paleolitik; b) mesolitik; c) neolitik, 

I. Brončano doba: a) brončano I, u bibl. arheologiji star: 
kananejsko (2500—2000 pr. Kr.); b) brončano II. u bibl. arheol. srednji 
kananejsko (2000—1600); c) brončano III. u bibl. arheologiji novo-kana- 
nejsko (1600—1200). 

II. Željezno doba: a) staropalestinsko: 1) filistejsko; 2 
starohebrejsko doba (1200—600); b) srednjepalestinsko, odnosno srednje 
židovsko doba (600—300); c) novopalestinsko doba: 1) novožidovsko; 2» 
helenističko doba (500—50 pr. Kr; 

IV. Rimsko doba (od 50 pr. Kr. do 350 pos. Kr). 


Prema tomu biblijska arheologija treba da se sistematizira 
i grupira u glavnom s obzirom na teritorijalno i vremensko 
gledište, a unutar toga dolaze u obzir raznoliki oblici i vrste 
arheoloških spomenika, koje je potrebno analizirati s terito- 
rijalno vremenskog gledišta. 

Razumljivo je, da se zbog čitavog niza pomoćnih znanosti 
kao preduvjeta za razumijevanje biblijske arheologije ona nu- 
žno morala podijeliti u više specijalnih ogranaka, što zahtije- 
vaju posebne stručnjake, kao n. pr. egiptologija, asiriologija, 
babilonologija, palestinologija, hetitologija itd. Zato danas nij 
više moguće, da postoji jedinstven univerzalno točno orijenti- 
rani stručnjak za sve ove grane biblijske arheologije zajedno, 
budući da je područje svake pojedine grane već tako opsežno 
i komplicirano, da zahtijeva potpune ljude, koji se bave do- 
tičnom granom biblijske arheologije. 

Već sam početak svake od ovih grana biblijske arheolo- 
gije osniva se na rješavanju osnovnih problema koji omogu- 
ćuju njezin daljnji napredak, a to je naročito odgonetavanje 
prvog pisma. O rješenju tog problema zavisi proučavanje svih 
pismenih spomenika, što su nađeni na dotičnom teritoriju. Rje- 
šenje toga problema pogotovu je teško, ako se na odnosnom 
teritoriju nailazi na spomenike u više vrsti pisma i u raznim 
jezicima zbog višestrukih odnosa sa susjednim područjima. Ta- 
ko n. pr. egipatski pisani spomenici ne dolaze samo u obliku 
hijeroglifskog pisma, nego i klinovitog i demotičkog egipatskog 
pisma, a tako je slično i s jezičnom raznolikošću. Ovom prigo- 
dom držimo da ne će biti na odmet dati kratki pregled pojedi- 
nih biblijsko arheoloških specijalnih grana s obzirom na nji- 
hov početak i najznatnije nalaze. 


" Barrois, O. P., Manuel d'archćologie biblique, tome I, Paris 1939, 
8', VILI + 521; str. 12. 

1. Egiptologija. 


Ovo je specijalna grana arheologije, koja se bavi prouča- 
vanjem egipatskih iskopina i spomenika. Prvi snažni poticaj 
za postanak i razvitak egiptologije dao je francuski arheolog 
S.E. Champollion, koji je g. 1822. počeo odgonetati zna- 
kove egipatskog hijeroglifskog pisma. Za njim slijedi čitav niz 
arheoloških stručnjaka egiptologa: J. Rosellini, R. Lepsius, J. 
G. Wilkinson, S. Sharpe, C. Leemans, H. Brugsch, E. de Rougć, 
A. Mariette, G. Maspero, F. Chabas, E. Naville, J. Diimichen, 
K. Piehl, W., M. Flinders Petrie. Napominjemo samo neke egi- 
patske arheološke nalaze, koji su u vezi s biblijskom arheolo- 
gijom i prema tomu osvjetljuju biblijske historijske događaje. 
To su n. pr.: 

Grobni spomenik faraona Chnemhotepa u Beni-Hasanu iz 
19. vij. pr. Kr. sa slikom koja prikazuje dolazak semit- 
ske karavane u Egipat s hijeroglifskim napisima. To je 
svjedočanstvo, koje potvrđuje seobu Jakovljeve porodice u Egi- 
pat tijekom 19. vij. pr. Kr. 

Nalazi skarabeja (prstena pečatnika) na području 
donjeg Egipta u nekadanjem Gošenu s napisima imena »Ja- 
kob«, koji potječu iz vremena XIII—XVII egipatske dinastije, 
potvrđuju boravak Izraelaca u Egiptu. 

Osobito važan arheološki nalaz jesu Tell e1- Amarna 
listovi, pronađeni g. 1886/7. u iskopinama razvalina starog 
egipatskog grada Thebe u gornjem (južnom) Egiptu, na 350 gli- 
nenih pločica, ispisanih babilonskim klinovim pismom, što pre- 
dočuju diplomatsko dopisivanje između egipatskih faraona u 
doba od 1450—1370. g. pr. Kr., zatim izvještaje egipatskih dr- 
žavnih namjesnika u Palestini o useljivanju Hebreja u Pale- 
stinu te opadanju egipatske prevlasti u njoj. Sadržaj tih listova 
objelodanio je arheolog J. A. Knudtzon, Die El-Amarna-Tafeln 
(Vorderasiatisehe Bibliothek II), Leipzig 1907. Značajno je, da 
sadržaj ovih listova potvrđuju također najnoviji arheološki na- 
lazi u Ras eš-Šamra i u Boghazkči (R. Dussaud, Les dćcouvertes 
de Ras Shamra et lV'ancien Testament, Paris 1937, str. 15—22). 

Znatan je također arheološki spomenik relijef egi- 
patskog faraona Šešakau Karnaku iz g. 930. pr. Kr.. 
gdje se uzveličavaju (iako pretjerano) pobjede ovoga kralja nad 
Izraelom i kraljem judejskim. To potvrđuje historijsku istini- 
tost biblijskih izvještaja (III Kralj 14, 25—31; II Dnev 12, 1— 
12), gdje se spominje, kako je Šešak zavojštio na Roboama te 
nemilo opustošio sam Jerusalem i druge mnoge gradove. 

Značajni su nadalje u novije doba objelodanjeni tekst o- 
vi o pojavi gladi u Egiptu u raznim razdobljima 
egipatske povijesti. Te je tekstove (njih oko 40) prikupio J. 
Vandier u svojoj monografiji: La Famine dans VEgypte an- 
cienne, Le Caire 1936 (Publications de I'Institut francais d'ar- 
chćologie orientale. Recherches d'archćologie de philologie et d' 

histoire, tome VII, p. 176, ispor. Biblica 20 (1939) 1, str. 69— 
72). Tu imade tekstova iz vremena oko 2200 g. pr. Kr. pa sve 
do helenističkog doba Ptolemeja u 2. vij. pr. Kr. Osobito je za- 
nimljiv tekst, koji potječe upravo otprilike iz vremena Josipa 
Egipatskog, u kome je govor o brižljivosti državnog upravitelja 
toga vremena, koji je dao prikupiti obilje žita u spremištima 
gornjeg i donjeg Egipta, da ga u vrijeme gladi može svatko ku- 
povati, tko ima novaca, pa se ne mora bojati, da će poginuti 
od gladi. To nam očevidno ilustrira prilike u vrijeme patrijarhe 
Jakova i njegova sina Josipa u Egiptu, u vezi s izvještajem Gen. 
41, 53—57. 

Za ilustraciju kasnije židovske povijesti osobito su važni 
g. 1904—1906 pronađeni arheološki nalazi aramejskih papiro- 
sa i ostraka u Elefantini, nilskom otoku kod Assuana, iz 5. vij. 
pr. Kr., gdje je bila židovska vojnička kolonija, te mnogih ara- 
mejskih napisa, bilo uklesanih na kamenim spomenicima, bilo 
na glinenom posuđu, bilo opet na papirosu. 


2. Asiriologija i babilonologija. 


Još su znatniji za ilustraciju biblijskih događaja arheološki 
spomenici na području Mesopotamije, osobito oni na području 
Ninive, Babilonije i Ura Haldejskoga. Prvi počeci proučavanja 
ovih spomenika datiraju iz 17. i 18. vijeka kad su putnici Em. 
de S. Alberto, C. Niebuhr i J. de Beauchamp opisali teren raz- 
valina pomenutih gradova, gdje se izvana nije moglo razabi- 
rati nikakvih osobitih tragova zasutih ruševina. No u 19. vijeku 
pokročilo je arheološko istraživanje na području Mesopotamije 
snažno naprijed. Naročitu zaslugu za to imadu P. E. Botta 
francuski konzul u Mosulu, koji je g. 1842. najprije počeo po- 
duzimati arheološka iskapanja u Kujundžiku u okolici Mosula, 
zatim njegov suradnik V. Place, koji je od g. 1851—55. ot- 
krio golemu ruševinu kraljevske palače Sargona II. (722—705) 
u blizini Khorsabada s bogatom, skupocjenom i umjetničkom 
ornamentikom. Gotovo u isto vrijeme počeo je s iskapanjem 
Nimruda, na tlu gdje se držalo da je postojala Niniva, engleski 
arheolog Layard (1845—51), a njegov je rad nastavio Sirac 
H. Rassam (1852—82) te Englezi H. Rawlison i G. 
Smith (1873—76). Njihovo nastojanje podupriješe također 
Francuzi: J. Oppert, F. Thomas, E. de Sarzec, G. Cros; zatim 
Američani: J. P. Peters, H. V. Hilprecht, E. J. Banks; Nijemci: 
B. Moritz, R. Koldewey, L. Mayer, B. Meissner i E. Lindl. 
Ovi arheološki stručnjaci proširili su svoja istraživanja i u ju- 
žne krajeve Mesopotamije, osobito u okolicu Babilona. Tu su 
otkrili tragove starih gradova: Borsippa, Nippur, Lagaš, Uruk, 
Larsa, Ur i Eridu sa razvalinama bogatih palača, hramova, 
grobnica i drugih nalaza s prastarim napisima klinova pisma, 
koje siže čak do polovice 4. milenija pr. Kr. I sama Turska po- 
duprla je g. 1894. jednu arheološku ekspediciju pod vodstvom 

V. Scheil-a i Bedry-Bey-a, da proučava iskopine 
grada Sippara (nešto sjevernije od Babilona). 

G. 1902. otkriše arheolozi M. J. de Morgan i P. V. 
Scheil O. P. u gradu Suzi veoma važan, od kamena diorita 
isklesani spomenstup kralja Hammurapija, koji je vladao oko 
1955—1912. g. pr. Kr. To je najstariji pisani zakonik, što ga 
do danas poznajemo. 

U najnovije doba nastavlja i rukovodi iskapanja na tlu 
drevnoga grada Ur-a i okolice engleski arheolog C. Leonard 
Wooley, koji je o svojim nalazima objelodanio nekoliko stu- 
dija sa zanimljivim ilustracijama (n. pr.: Vor 5000 Jahren, 
1929; Ur und die Sintflut, Leipzig 1930). 

Mnogo je poteškoća zadavalo arheolozima na području Me- 
sopotamije nepoznavanje klinova pisma. Prvi je našao ključ 
za čitanje ovog pisma G. F. Grotefend g. 1802. na osnovu 
odgonetanja imena: Hystaspes, Darius, Xerxes. Njegov su rad 
nastavili; E. Burnouf (Paris 1836), Chr. Lassen (Bonn 
1836), N. L. Westergaard, E.Hincks (Dublin), E. Nor- 
ris, J. Oppert, H.F. Talbot i H.Rawlinson. Hi- 
storijski prikaz toga nastojanja objelodaniše: M. J. Mć- 
nant, Les ćcritures cunćiformes, Paris 1864; L. Messer- 
sehmidt, Die Entzifferung der Keilschrift, Leipzig 1903. 
Zbirke tekstova klinova pisma, koji se odnose na Stari Zavjet, 
prirediše: E. Schrader, Die Keilinschriften und das Alte 
Testament,? Berlin 1903; H. Winckler, Keilinschriftliches 
Textbuch zum Alten Testament,“ Leipzig 1909; H. Gress- 
mann, Altorientalische Texte und Bilder zum Alten Testa- 
ment, Tubingen 1909. 

Arheološka otkrića na području Mesopotamije osvjetljuju 
nam povijest najstarijih naroda na njezinom teritoriju, naro-. 
čito Sumerana, Akađana, Asiraca, Babilonaca, Medijanaca i 
Perzijanaca sve do helenističkog doba. Osim toga tu su nađeni 
dragocjeni literarni spomenici kao n. pr. »Gilgameš-epos« i 
»Enuma Eliš«, koji nam otvaraju pogled u religiju i mitolo- 
giju mesopotamskih naroda. 

Napokon od najveće su važnosti nalazi raznih historijskih 
tekstova, koji osvjetljuju razne historijske činjenice napome- 
nute u Bibliji. Tako n. pr. postoje historijski tekstovi u klino- 
vom pismu: o vojnoj ekspediciji asirskoga kralja Tigletpilesara 
1 (1115—1093) u zemlju Amurru i feničke gradove Biblos, Si- 
don, Arvad i Zamuri na Libanonu; o vojnom pohodu Assurna- 
sirpala 1I (884—859) u iste krajeve; o vojnama Salmanasara III 
(859—824) protiv Damaska, Aleppa, Heteja i raznih gradova 
Fenicije; o asirskom kralju Adadniraru III (805—782) i nje- 
govim vojnama na Siriju i Palestinu; o Tigletpilesaru III (745-— 
727) i njegovim vojnama protiv judejskoga kralja Azarije i 
izraelskih kraljeva iz dinastije Omri i Pekaha; o Sargonu II 
(721—705), kako je osvojio Samariju, Gazu, Asdod i zemlju 
Hamat; o Sanheribu (704—681), koji je zavojštio na Heteje, 

Arameje, Feničane, Filisteje i napokon na Judeju i Jerusalem, 
gdje je kraljevao Ezekija; o kralju Asarhadonu (681—669) i 
Asurbanipalu (669-—626), koji su Siriju i čitavo primorje Pa- 
lestine držali pod dankom; o padu Ninive i Asirije pod vlast 
babilonsku za babilonskoga kralja Nabupolasara (625—605). 
Kasniji pak historijski spomenici spadaju već u bližu povijest 
staroga vijeka, koja je usko vezana sa poviješću Židova za rop- 
stva babilonskoga, za vrijeme perzijske vlasti, te napokon u 
doba helenizma i rimske povijesti. 

Historijski tekstovi klinovog pisma objelodanjeni su od 
asirioloških i babilonoških stručnjaka, kao n. pr.: O. Schroeder, 
Keilinschrifttexte aus Assur historischen Inhalts, 2 Heft, Leip- 
zig 1922; Archiv fiir Keilinschriftforschung, II, 1924; A. Budge—- 
W. King, The Annals of the Kings of Assyria, v. 1, London 
1902; Rawlinson, The Cuneiform Inscriptions of Western Asia, 
v. III; L. Abel—H. Winckler, Keilinschrifttexte Sargos, Leip- 
zig 1889; Keilinschrifttexte zum Gebrauch bei Vorlesungen, 
Berlin 1890; A. H. Layard, Inscriptions in the Cuneiform Cha- 
racter from Assyrian Monuments, London 1851; Fr. Delitzsch, 
Assyrische Lesestiicke, Leipzig 1900; L. Messerschmidt, Keil- 
insehrifttexte aus Assur historischen Inhalts, Leipzig 1911; P. 
Rost, Keilschrifttexte Tigletpilesars III, v. I, Leipzig 1893, i 
mnogi drugi. 


3. Arapski arheološki spomenici. 


Široko područje proučavanja arheoloških spomenika pruža 
se, nadalje, na teritoriju bliže Arabije, t. j. Sinajskog po- 
Juotoka, zatim nekadašnje Moapske i Amonske ze- 
mlje istočno od Mrtvoga mora te u tako zv. Arabia Pe- 
traea. Prvi istraživaoci na tom području bili su: Th. J. A r- 
naud (1843), J. Halćvy (1869—70), E. Glaser (1882—92), 
J. Euting (1883—84). Napose za proučavanje arapskih na- 
pisa, pored spomenutih, naročito su zaslužni: E. Roediger, E. 
Osiander, F. Praetorius, H. Winckler i D. Nielsen. Za prouča- 
vanje pak iskopina starih ruševina na ovom području zaslužni 
su: R. E. Brinnow i A. v. Domaszewski (1897—98), koji su 
objelodanili opise ruševina u mjestu Petra (De provincia Ara- 
bia, 3 sveska, Strassburg 1904—1909), zatim A. Musil (Arabia 
Petraea, 3 sveska, Wien 1907—08) i Poljak Isusovac L. Szeze- 
panski (Nach Petra und zum Sinai, Innsbruck 1908). O rezulta- 
tima tih istraživanja objelodanili su također svoje studije: D. 
Nielsen, Die altarabische Mondreligion und die Mosaische Uber- 
lieferung, Strassburg 1904 (ali ovaj autor naginje na tendencije 
evolucionizma); O. Weber, Forschungen in Siidarabien bis zum 
Auftreten E. Glasers (AO VIII, 1907, 4); Forschungen in Sid- 
arabien (AO X, 1908, 2); M. J. Lagrange, Etudes sur les reli- 
gions semitiques,* Paris 1905; S. Landersdorfer, Dic Bibel und 

die Suidarabische Altertumsforschung (BZF III, 1910, 5—6, 
Miinster). 

Od najznatnijih arheoloških nalaza na ovom području na- 
pominjemo: 

a) Sinajski napis, nađen g. 1905, za koji drže ar- 
heološki stručnjaci Flinders Petrie, A.H. Gardiner 
iK. Sethe, da potječe iz 15. vij. pr. Kr.; ispisan je pismom, 
koje stoji na prelazu od egipatskog hijeroglifskog pisma k sta- 
rom semitskom alfabetskom pismu (Benzinger 1., Hebriisehe 
Arch&ologie, Leipzig 1927, str. 174—175). 

b)Spomen-ploča moapskoga kralja Meše, 
koju je otkrio njemački misionar F. H. Klein na ruševinama 
moapskoga grada Dibona. Ploča je načinjena od crnog kamena 
bazalta. U napisu te ploče spominje se među ostalim vazalski 
odnos Mešina oca kao moapskoga kralja prema izraelskom kra- 
lju iz porodice Omri (Ahab, Joram), ali se ističe, da je Meša 
svrgao taj jaram i otkazao danak izraelskom kralju. Taj izvje- 
štaj potvrđuje istinitost biblijskog navoda (IV Kralj 3), gdje 
se govori oplaćanju danka kralja Meše izraelskom kralju Jo- 
ramu i o pobuni Mešinoj, zbog koje je Joram u savezu s Jo- 
zafatom, kraljem judejskim, zavojštio protiv Meše. Osim toga 
taj je spomenik veoma važan za povijest semitskog pisma. O 
njemu postoji znatna literatura, od koje napominjemo: R. 
Smend — A. Socin, Die Inschrift des K&nigs Mesa von Moab, 
Freiburg 1886; A. Socin — H. Holzinger, Zur _Mesainschrift 
(Berichte iber die Verhandlungen der K. Ges. der Wissen- 
schaften zu Leipzig 1897, s. 171 ss); M. Lidzbarski, Eine Nach- 
priifung der Mesainschrift, (Ephemeris fiir semit. Epigraphik 
1,1 ss); H. Lagrange, Rev. Bibl. 1901, str. 524 s; Protiv autencije 
ovog napisa pisali su L&wy (1903), Jahn (1904), Stohr (1908), ali 
ipak razlozi protiv autencije nisu dosta jaki da obeskrijepe raz- 
loge za autenciju, koje je izložio E. K&nig (ZDMG LIX, 1905, 
str. 233—251; 743—756). 

Za kasnije povijesno razdoblje židovske povijesti od 6—3. 
vij. pr. Kr. važne su iskopine grada Petra (prema hebr. »P 
= stijena) oko 100 km jugoistočno od Mrtvoga mora, koje po 
svom karakteru potječu iz helenističkoga i rimskog doba, dok 
je u patrijarško doba ovo mjesto bilo sjedište potomaka Esa- 
vljevih, t. j. Edomićana (Schuster-Holzammer, Handbuch der 
bibl. Gesch.5 I, 1925, str. 188, 223), a osim toga bi ovdje u bli- 
zini imao biti grob Aronov (Schuster-Holzammer, ibid, str. 397). 


4. Maloazijski arheološki nalazi. 


U posljednje vrijeme pobudili su među biblijskim arheolo- 
zima veliku pažnju arheološki nalazi u Maloj Aziji. Ovdje po- 
red mnogobrojnih nalaza iz helenističko-rimske ere (Ankara, 
Smirna, Efes, Pergam, Tarsos), gdje imade važnih spomenika 

iz prvih kršćanskih vremena, dolaze naročito u obzir arheo- 
loški spomenici Heteja, koji osvjetljuju biblijske historijske 
navode, gdje se spominju Heteji, (ng nm mnm zerraio) po- 
čevši od knjiga Mojsijevih pa sve do svršetka kraljevskog vre- 
mena (Gen 10, 15; 15, 20; 23, 5 ss., 25, 9; 26, 34; 49, 29; Exod 
3, 8. 17; 13, 5; 23, 23. 28; 33, 2; 34, 11; Dt 7, 1; 20, 17; Jos 3, 10; 
9, 1; 11, 3; 12, 8; 24, 11; Judie 3, 5; Judt 5, 20; I Sam 26, 6; II 
Sam 11, 3; 23, 39; III Kralj 9, 20; 10, 29; 11, 1; II Dnev 1, 17; 8, 
7; IV Kralj 7, 6; Esr 9, 1; Neh 9, 8; Ezek 16, 3, 45). Iz karaktera 
arheoloških nalaza zaključuje se, da se Heteji kao politička ve- 
levlast sa sijelom u središtu Male Azije pojavljuju već u polo- 
vici 3. milenija pr. Kr. Njihova se moć jedno vrijeme inten- 
zivno jača, tako da u prvoj polovici 2. milenija siže čak do 
donje Mesopotamije i vlada nad Babilonom, a po tom poste- 
peno opada, slabi i raspada se, (asirski kralj Sargon suzbije ih 
u bitci kod Karkemiša 717. pr. K.), tako da ostaju tek njihovi 
ostaci poput osamljenih otoka u novoosnovanim državama. Raz- 
ličite odnose Heteja (političke, trgovačke i kulturne) prema 
drugim narodima, naročito Babiloncima, Egipćanima i Feniča- 
nima potvrđuju mnogi pisani arheološki dokumenti ovih na- 
roda (među ostalim i Tell et - Amarna listovi). No dublje po- 
znavanje povijesti Heteja otkriveno je istom nakon nalaza i 
proučavanja mnogobrojnih njihovih spomenika u Maloj Aziji, 
gdje ih susrećemo po svim znatnijim mjestima, kao n. pr. u 
Ankari i njezinoj okolici, Đaur-Kalesi, Jozgat, Tarsos, Sen- 
džirli, Adana, a najviše njihovom glavnom gradu Hatušaš 
(današnji Boghaz-kši), koji leži otprilike 185 klm udaljen istoč- 
no od Ankare, te njegovoj okolici: Jazilikaja, Aladža, Euyuk i 
obližnjim mjestima. 


Arheološko proučavanje hetitskih razvalina u Boghaz-kči 
započeo je Texier (1832——33), te je najprije držao, da su to 
ostaci grada Pterium. Poslije njega istraživali su Boghaz-kči 
arheolozi: Barth, Nordtmann, Perrot, Chantre, Humann, Ram- 
say i Garstang. G. 1905—1907. poduzeo je ovdje sistematsko is- 
kapanje arheolog H. Winckler uz pomoć Th. Macridi 
Bey-a. Ovom su se radu pridružili stručnjaci: Krencker, Cur- 
tius, Puchstein i Kohl, Forrer i Hrozny. Tu je nađen obilan 
arheološki materijal, koji predočuje sam način antikne gradnje 
u stilu kiklopskih građevina, tragovi hetitske skulpturne umjet- 
nosti, hetitsko hijeroglifsko i klinovito pismo, temelji hramova, 
i napokon brojni podaci i religiozna literatura o hetitskim bo- 
žanstvima. Taj je materijal većinom pohranjen u posebno u 
tu svrhu otvorenim muzejima u Istanbulu i u Ankari, dok se 
radovi iskapanja još sveudilj nastavljaju pod stručnim vod- 
stvom prof. arheologa dra Naumanna i njegovih drugova. Za 
vrijeme pohađanja hetitskih iskopina u mjesecu kolovozu g 
1939. imao sam osobno prilike vidjeti te iskopine i upoznati se 
s g. prof. drom Naumannom u Boghaz-kči-u, koji mi je u svo- 

joj blagonaklonosti spremno sve pokazao i objasnio. Grad Ha- 
tušaš, kako svjedoče još danas postojeći ostaci golemog zida, 
što je okruživao čitav grad, bio je smješten na jednom kame- 
nitom gorskom obronku, presiječenom oštrom dubokom raspu- 
klinom korita jednog potoka od susjednog brda prema Jazili- 
kaja, koji se amfiteatralno spušta od jugoistoka prema sjeve- 
rozapadu, te imade oblik paralelograma, u dužini oko 2000 m., 
a u širini oko 1300 m. Visina mu varira između 940 m do 1240 
m. Gradski zid imao je četvora velika i više manjih vrata. Unu- 
tar zida na sjeveroistočnom uglu bila je glavna palača za rezi- 
denciju kralja, zatim jedan veliki hram u sjeverozapadnom 
uglu, tri manja hrama na južnoj strani i razne druge zgrade. U 
kraljevskoj palači nađeno je spremište glinenih pločica, ispi- 
sanih klinovim pismom, te razni drugi napisi na kamenu u 
obliku hetitskih hijeroglifa. 

Danas je hetitologija jedna od vrlo važnih grana arheo- 
loških znanosti, koja imade već uvelike razvijenu posebnu li- 
teraturu. Tako n. pr. važniji opći prikazi o Hetejima jesu: E. 
Meyer, Reich und Kultur der Chetiter, 1914; A. Gčtze, Das 
Hetiterreich, 1928; G. Contenau, L'Elćments de Bibliographie 
Hittite, Paris 1922; Wright, The empire of the Hittites, Lon- 
don 1884; F. Garstang, The Hittite Empire, London 1929. Pi- 
smo Heteja odgonetnuo je arheolog R. Rusch. 

O jeziku i pismu Heteja važnija su ova djela: Fr. 
Hrozny, Die Sprache der Hethiter, 1917; E. Fr. Weidner, Stu- 
dien zur hethitischen Sprachwissenschaft, 1917; E. Forrer, Die 
8 Sprachen der Boghazkčiinschriften, 1919; L. Delaporte, 
Elćments de la grammaire Hittite, Paris 1929; Syllabaire Hittite 
cunćiforme, 1929; H. Sturtevant, Hittite Glossary, Philadelphia 
1931. 

Studije o hetitskim napisima donose ova važnija djela: 
Hirschfeld, Die Felsenreliefs in Kleinasien und das Volk der 
Hittiter, Berlin 1887; Messerschmiedt, Corpus inscriptionum 
hettiticarum, 1900; E. Fr. Weidner, Politisehe Dokumente aus 
Kleinasien. Die Staatsvertrige in akkadischer Sprache aus dem 
Archiv von Boghazkči, 1923; J. Friedrich, Aus dem hethitischen 
Schrifttum, 1925; Staatsvertrige des Hatti-Reiches in hethi- 
tischer Sprache 1926-30; Friedrich-Zimmern, Hethitische Ge- 
setze aus dem Staatsarchiv von Boghazkči, 1922; F. Hrozny, 
Code hittite provenant de I'Asie mineure, Paris 1922; O. We- 
ber, Boghazkči-Studien, 1930. 

O hetitskim spomenicima, religiji i umjetno- 
sti važnija su ova djela: H. von Osten, Explorations in Hittite 
Asia Minor (The Orient Inst. University of Chicago, 2, 1927, 6); 
V. Miiller, Die Monumentale Architectur des Chatti von Bog- 
haz-Keuy 1917; Die Datierung von Jazyly-Kaya 1916; Ramsay, 
Monuments Hittites du temple d'Auguste; Puchstein, Kohl 
und Krenker, Boghazkeuy, die Bauwerke, Leipzig 1912; O. We- 
ber, Die Kunst der Hethiter, Berlin 1922; R&der, Agypten und 

Hethiter, XX AO 1919; Landersdorfer, Das hethitische Pro- 
blem und Bibel, ThG 1919, 22/23; Deimel, Hethaei VD 1928, 
189—192; 250—254; 281—285; Jirku, Eine hethitische Ansied- 
lung in Jerusalem zur Zeit Amarnas, ZDPV 1920, 58—61; For- 
rer, The Hittiter in Palestine PEF 1934, 190—203; F. Vigouroux, 
Les Hćthćens de la Bible, leur histoire et leurs monuments 
(Melanges bibliques,* 1889, p. 329—431). 

U hetitologiji još postoje nejasni problemi: a) o etno- 
loškom podrijetlu Heteja, no prilično je sigurna stvar, da 
nisu semitskog nego indoevropskog podrijetla; b) o hijero- 
glifskom pismu, koje još nije posvema odgonetnuto. 

Za historijsku potvrdu biblijskih izvještaja o boravku He- 
teja u Palestini svjedoče također arheološki nalazi na terito- 
riju Palestine. Što više, još u vrijeme proroka Ezekijela (16, 2 
45) bila je u židovskom narodu živa predaja, da je Jerusalem 
osnovan od Heteja. Slično se i osnutak grada Hebrona pripisuje 
Hetejima, jer se u njemu našlo tragova kulta hetejskog božan- 
stva Šuteh-Tešub. Boravak Heteja u Hebronu potvrđuje nam 
istinitost biblijskog događaja, gdje patrijarha Abraham kupuje 
od jednog Hetejina Efrona zemljište za svoju porodičnu grob- 
nicu (Gen. 25, 9), a Esav se i ženi s Hetejkama (Gen. 26, 34). 


5. Arheološke iskopine u Siriji i Feniciji. 


Na području Sirije i Fenicije tek se u novije doba skreće 
veća pažnja na arheološke nalaze, koji imadu veliku važnost 
za upoznavanje političkih, socijalnih, kulturnih i vjerskih pri- 
lika u razdoblju od početka 3. milenija pr. Kr. pa sve do hele- 
nističko-rimske ere, kad je Sirija postala kolijevkom kršćan- 
stva nakon nastalih žestokih progona u Jerusalemu i u Pale- 
stini. Već u doba patrijarško Sirija je u bližoj vezi s biblijskim 
historijskim događajima, jer patrijarha Abraham nakon seobe 
iz Ura Haldejskoga privremeno boravi u Haranu u sjevernoj 
Siriji (Gen. 11, 381—12, 5), a po tom seli kroz Damask (odakle 
imade svoga najpovjerljivijega slugu Eliezera (Gen. 15, 2). U 
vrijeme sudačko doživljuju Izraelci neprijateljski napadaj sa 
strane aramejskoga kralja Husana Rasathaima (Sud 3, 8). U 
doba kraljevsko za kralja Davida i Salomona znatan dio Si- 
rije potpada pod vlast izraelskoga kraljevstva, (II Sam 8, 3—14; 
10, 6—19; III Kralj 4, 24—25), a fenički kralj Hiram podr- 
žava prijateljske odnose i trgovačke veze sa Davidom i Salo- 
monom (II Sam 5, 11—12; III Kralj 5, 1—18). No kasnije po- 
slije rascjepa kraljevstva izraelskog osiljuje se kraljevstvo ara- 
mejsko (sirsko) te dolazi do čestih sukoba s izraelskim kraljev- 
stvom za kraljeva Ahaba, Jorama, Jehuja i Jeroboama, a i sa 
judejskim za kralja Rasina, dok ga ne podjarmi asirski kralj 
Tigletpilesar III (745—727), a poslije pada Asirije pod vlast ba- 
bilonsku, pa perzijsku, grčku i rimsku vlast. 

Razni arheološki spomenici iz različitih razdoblja starije 
i novije povijesti (Karkemiš, Palmyra, Ba'albek, Damask, Anti- 
ohija, Tir, Sidon) osvjetljuju historijske događaje na području 
Sirije i Fenicije u vezi s biblijskim događajima. Za arheološko 
proučavanje sirskih i feničkih spomenika osobito su zaslužni: 
R. Dussaud, P. Montet, M. Dumont, Ch. Virolleaud, J. A. Mon- 
gomery, CI. F. A. Schaeffer, Georges Chenet, P. E. Dhorme, 
Hans Bauer, W. F. Albright, J. Catineau, H. L. Ginsberg, A. 
Jirku, D. Nielsen, D. Diringer i dr. Najveću pažnju pobudile 
su najnovije arheološke iskopine u Ras eš-Šamrah (Ugarit) u 
sjevernoj Siriji nedaleko Antiohije, na kojima se radilo od 
1929—1933. Tu je otkriven bogat arheološki materijal, koji je 
tek u početku proučavanja, ali koliko je već do sada od toga 
poznato i proučeno, dolazi na vidjelo mnoštvo stvari, koje 
osvjetljuju sadržaj najstarijih knjiga Sv. Pisma Staroga Za- 
vjeta. U ostalom o važnosti ovih iskopina bilo je već govora u 
ovoj našoj reviji (Bog. Sm. XXVII, 1939, 3, str. 161—177). Po- 
red ovih iskopina važne su također one u okolici Byblosa iz 
g. 1920, o kojima je objelodanio izvještaj arheolog M. D u- 
nand u naučnoj radnji: Nouvelle inscription dćcouverte & 
Byblos (Syria 1930, str. 1—10); zatim one u Doura Europos-u 
u sjeveroistočnoj Siriji s obzirom na karakteristične židovske 
napise, što ih je obradio znameniti stručnjak biblicist J. BP. 
Frey u svom monumentalnom djelu: Corpus inscriptionum 
iudaicarum. vol. I, Citta del Vaticano 1936, Pontif. Ist. di Ar- 
cheologia Christiana, CXLIV 688 in 4%; (vol. II nalazi se u 
tisku, dok je auktor međutim umro 19. III. 1939). O tim isko- 
pinama objelodanjena je također monografija: Cte du Mesnil 
du Buisson, Sur quelques inscriptions juives de Doura Euro- 
pos (Biblica 18, 1937, 2, str. 153—173). + 


6. Pregled arheoloških istraživanja u Palestini. 


Samo je po sebi razumljivo, ako su arheološka otkrića u 
susjednim krajevima Palestine od velike važnosti za utvrđi- 
vanje historiciteta raznih biblijskih događaja, da će od najveće 
važnosti u tom smislu biti arheološka otkrića na samom terito- 
riju uže Palestine, kao neposrednom pozorištu biblijskih doga- 
đaja. Zato i proučavanje arheoloških spomenika iz područja 
Palestine zauzima najopsežnije i najvidnije mjesto u biblijskoj 
arheologiji. 

Prvi pioniri, koji su počeli utirati puteve arheološkom istra- 
živanju Palestine, jesu: J. L. Burkhardt (Travels in Syria and 
the Holy Land, London 1822); U. J. Seetzen (Reise durch Sy- 
rien, Palistina, Phčnizien, die Transjordanische Lander, Ara- 
bia, Petraea und Unterigypten, Berlin 1854—9; 4 vol. 8%; T. 
Tobler, Švicar (Bibliographia geographica Palaestinae, Leipzig 
1868; — Topographie von Jerusalem, Berlin 1853); E. Robinson, 
Američanin, (Biblical Researches in Palestina, London 1838!, 

1856", 18765, 3 vol. i pored toga oko 20 važnih djela); Gućrin 
(Description gćographique, historique et archćologique de la 
Palestine, 7 vol. Paris 1868—80; La terre Sainte, Paris 1881—3; 
i preko 30 manjih arheol. djela); zatim: J. Wilson, H. de Schu- 
bert, J. Russegger, K. Ritter, K. G. de Raumer. 

Intenzivno je porasao broj biblijsko-arheoloških stručnjaka, 
kad su u svrhu arheoloških istraživanja bila osnovana posebna 
naučna društva, što su ih podupirale pojedine velike države u 
svrhu svog naučnog prestiža. Tako n. pr. 


a) Engleska naučna arheološka društva: 


1. English Palestine Exploration Fund, 
osnovano g. 1865. Pod vodstvom Ch. Wilsona, C1. Condera i voj- 
vode Kitchenera to je društvo poduzelo nekoliko uspješnih iska- 
panja u Palestini s ove strane Jordana g. 1872—78, i nekoliko 
iskapanju u Tell-Zakarya, Tell es-Safiye, Tell el-Đudeide i Tell 
ponajviše iskapanjem u Jerusalemu i okolici. Rezultati toga 
rada objelodanjeni su u: The Surwey of Western Palestine (7 
vol. 1881—84) i The Surwey of Eastern Palestine (1889). Ka- 
snije, pod vodstvom čuvenog arheologa Flinders Petrie-a, iz- 
velo je ovo društvo iskopine grada Lahiša u Tell el-Hesi g. 
1890; nadalje omogućilo je arheolozima F. J. Bliss-u i A. C. 
Dickie-u iskapanje južnih zidova Jerusalema (1893—97); od g. 
1898—1900 poduprlo je Bliss-a i R. A. Stewart Macalister-a na 
iskapanju u Tell-Zakarya, Tell es-Safiye, Tell el-Đudeide i Tell 
Sandahanna. Od g. 1902—1905. i 1907—1909. nastavio je pot- 
porom ovog društva sam Stewart Macalister iskapanja u Tell 
Đezer-u i napokon g. 1911—1912. Mackenzie Duncan i Newton 
kod “Ain Šems-a (Beth-Šemeš). Ovo je društvo od g. 1869. iz- 
davalo svoj organ »Palestine Exploration Fund Quaterly Sta- 
tement«, koji od mjeseca siječnja 1937. izlazi pod naslovom 
»Palestine Exploration Quaterly«. 

Nako ntoga, što je Engleska prezela mandatarnu vlast nad 
Palestinom (1920), osnovana su još nova arheološka naučna 
društva, i to: 

2. British School of Arhaelogy in Jeru- 
salem, što pod vodstvom profesora Garstanga iz Liverpoola 
surađuje s »Palestine Surwey« i »Palestine Exploration Fund«. 

Nadalje u Jerusalemu osnovano je društvo 

3. Palestine Oriental Society, što izdaje ča- 
sopis »Journal of the Palestine Oriental Society«. Nadalje: 

4. Pro Jerusalem Society, i napokon u samoj 
engleskoj upravi Palestine osnovan je g. 1920. posebni naučni 
odsjek za arheološko proučavanje Palestine pod naslovom: 

5. Departement of Antiquites, kojemu je na 
čelu profesor Garstang. 

b) Njemačka naučna arheološka društva. 


Velikih zasluga za arheološko istraživanje Palestine imadu 
iakođer njemačka arheološka društva, i to: 

1. Deutscher Palšstina Verein, osnovano god. 
1877. 

2. Deutsche Orient Gesellschaft; 

3. Deutsches Evangelisches Institut fir 
Altertumswissenschaft des hl. Landes, osno- 
vano g. 1902. 

4. Institut fir orientalisehe Studien, osno- 
van g. 1909. od njemačkog katoličkog »Gčrresgesellschaft«. 

Za vrijeme svjetskog rata (1914—1918) omogućivalo je ar- 
heološko istraživanje društvo osnovano od njemačkog profesora 
Th. Wiegand-a pod imenom: 

5. Deutsch - Turkisches - Denkmalschutz- 
Komando. 

Osim toga potpomažu naučno-arheološko istraživanje Pa- 
lestine također ova njemačka naučna društva: Vorderasi- 
atiseh-Aegyptische Gesellschaft, Notgemein- 
schaft der deutschen Wissensehaft, Archao- 
logisches Institut des deutschen Reiches. 


c) Američka naučna arheološka društva. 


1. American School for Oriental Study 
and Research in Palestince, koje se g. 1900. reorga- 
niziralo u »American Sehool of Oriental Rese- 
arch«. 

2. Razni instituti američkih sveučilišta i naučnih kolegija 
poduzeli su u novije doba arheološka iskapanja u različitim 
mjestima Palestine pod ovim naslovima: Oriental Insti- 
lute of the University of Chicago, Museum 
of the University of Pensylvania, Harvard 
University, Yale University, Pittsburgh- 
Xenia Theological Seminary, Pacific School 
of Religion, Berkeley (Kalifornija), Haverford 
College, Presbyterian Theological Semina- 
ry of Chicago. 


d) Rusko naučno arheološko društvo. 


Plemenitim nastojanjem za proučavanje biblijske arheolo- 
gije pridružili se od Slavena Rusi, osnovavši g. 1882. društvo 
»Pravoslavnoje palestinskoje obštečestvo« 
koje je g. 1883. počelo izdavati i svoj organ »Pravoslavnij pa- 
lestinskij sbornik«. 

€) Francuske naučne institucije. 


Francuzi su osim pojedinih arheoloških stručnjaka znatno 
doprinijeli unapređenju biblijske arheologije osnutkom zavoda 
»Ecole pratique d'ćtudes bibliques« s kolegi- 
jem Sv. Stjepana mučenika u Jerusalemu g. 1884. reorganizi- 
ran kasnije g. 1892. u »Ecole Biblique« zaslugom znamenitog 
bibliciste M. J. Lagrange-a iz reda Dominikanaca. To je u glav- 
nom bio kat. crkveni naučni zavod za izobrazbu biblicističkog 
naučnog pomlatka dominikanskog reda. G. 1920. reorganiziran 
je taj zavod pod imenom »L/Ecole Biblique et archćologique 
Francaise«. Od svog osnutka g. 1892. izdavao je ovaj institut 
glasilo »Revue Biblique« i publikacije »Collection d'Ftudes Bi- 
bliques«. Rad ovog instituta podupiran je također sa strane 
naučne ustanove »L'Academie des Inscriptions et Belles-Let- 
tres«. 


f) Židovske arheološko-naučne institucije. 


Od židovskih naučnih institucija, koje su pridonijele svoj 
udio u unapređivanju biblijskog arheološkog istraživanja, valja 
spomenuti: 

1. Hebrew archeological Society, kojemu je 
bio pročelnikom zaslužni prof. dr. N. S. Slousch. 

2. Jevish Palestine Etploration Society. 

3. Hebrew University of Jerusalem. 


) Katoličke crkvene naučne institucije. 


Pored različitih nacionalnih arheoloških institucija una- 
pređivale su naučni biblijsko-arheološki studij katoličke cr- 
kvene institucije, osnovane ili od pojedinih redovničkih zajed- 
nica ili pod pokroviteljstvom vrhovne crkvene vlasti. Osim već 
spomenutog zavoda »Ecole Biblique« 00. Dominikanaca, koji je 
imao više nacionalni karakter, valja spomenuti djelovanje kon- 
gregacij4: »Bijelih otaca« (Pčres blancs), Asumpcionista; za- 
tim redova: Benediktinaca i Franjevaca u »Custodia Ter- 
rae Sanctae« te njihovom »L'Institut Biblique 
Franciscain«, koji su poduzimali na više područja arhe- 
ološke iskopine o troškovima svoga reda. Napokon g. 1927. 
osnovan bi u Jerusalemu pod protektoratom najviše crkvene 
vlasti, a pod naučnim vodstvom Družbe Isusove, zavod »Ponti- 
ficium Institutum Biblicum« — Papinski Biblijski Institut, kao 
filijala istoimenog naučnog zavoda u Rimu. Ovaj je institut 
naročito zaslužan u poduzimanju veoma važnih najnovijih ar- 
heoloških iskapanja u Teleilat-Ghassulu u dolini Jordana na 
sjeveroistočnoj obali Mrtvoga mora, zatim u Jerihonu i u Ta- 
bhiga kralj Tiberias-a uz Genezaretsko jezero. 

Pregled najvažnijih rezultata arheoloških iskapanja. 


Potporom spomenutih naučnih društava i institucija omo- 
gućeni su pothvati pojedinaca naučnih stručnjaka, skopčani s 
velikim troškovima oko rada na iskapanjima, koji su doskora 
urodili obilnim povoljnim rezultatima. Pored već spomenutih 
otkrića, što ih je pronašlo »English Palestine Exploration Fund« 
kao najstarije arheološko društvo, osobito su znatna otkrića po- 
najprije u samom Jerusalemu i u najbližoj okolici, a rukovo- 
dili su ih naučni stručnjaci: V. Wilson i Ch. Waren (1871), H. 
Maudley i C. R. Conder (1874), H. Guthe (1881), F. J. Bliss i 
A. C. Dickie (1894—97), P. Thomson (1898), C. Schick (f 1901), 
Parker (1910—11 “Ain Sitti Marjam), R. Well (1913—14, 'Ophel), 
Duncan (1924. “Ophel), Orfali (1924. Gethsemani). Naročito bila 
je predmetom proučavanja »sveta pećina« (Kubbet es-Sachra), 
o kojoj su napisali posebne studije: H. Gressmann, Der Felsen- 
dom in Jerusalem (Palastina Jahrbuch IV, 1908, 54—66); R. 
Hartmann, Der Felsendom in Jerusalem, Strasburg 1909; G. 
Dalman, Neue Petraforschungen und der heilige Felsen in Je- 
rusalem, Leipzig 1912. 

Važne su nadalje iskopine u Jezrahelskoj dolini u Tell - 
Ta'anak, otkrite od njemačkih profesora E. Sellin-a i G. Schu« 
macher-a (1902—1903); zatim u Tell el-Mutessellim (1903-1905), 
također od Sehumacher-a, blizu nekadašnjeg grada Megiddo; 
dalje iskopine u Samariji u Tell Sebastije (1908), na kojima su 
radili uz Schumachera D. G. Lyon, G. A. Reisner i CI. S. Fi- 
scher. 

U dolini Jordana, nedaleko Jerihona rukovodili su (1908-9 
i 1911) iskopine prof. E. Sellin i C. Watzinger u Tell es-Sultan 
(“Ain es-Sultan)i Tell Abu “Alaik. U “Ain Duk iskapali su Cler- 
mont i Ganneau. U okolici Tiberijadskog jezera znamenite su 
iskopine u Tell Hum (nekadašnji Kafarnaum), izvedene od 
Orfalia (1922), tragovi stare sinagoge; zatim u El Hammam, 
iskopine vođene od dra N. Slousch-a (1921—22), tragovi židov- 
ske sinagoge i Herodove tvrđe. Dalje su spomena vrijedne is- 
kopine u mjestima: Akka, Atlit (Mugharet el Wad), Ez Zuttijeh, 
Umm Qatafa, El-Khiam kod Wadi Tahuneh, Wadi en Natuf, 
špilja Šuqba nedaleko Lydde, Tell el-Ful, Tell Đemmeh, Tan- 
tura Dor, Gaza, okolica Mrtvog mora, Beit Đibrin, Caesarea, 
Ascalon, Tabhiga i dr. 

Sumarni prikazi rezultata naučnih istraživanja arheoloških 
iskopina u odnosu naprama biblijskim podacima podani su po- 
glavito od ovih pisaca: A. H. Sayce, Alte Denkmšler in Lichte 
neuer Forschungen, ein Uberblick iiber die durch die jiing- 
sten Entdeckungen in Aegypten, Assyrien, Babylonien, Pal4- 
stina und Kleinasien erhaltenen Bestatigungen biblischer Tat- 
sachen, Leipzig 1886; F. Vigouroux, La Bible et les dćcouvertes 
modernes en Palestine, en Egypte et en Assyrie,* 4 vol. Paris 
1896; J. Urquhart, Die neueren Entdeckungen und die Bibel, 

deutsche Ausgabe, 5 Bde, Stuttgart 1901—1904; E. Sellin, Der 
Ertrag der Ausgrabungen in Orient fiir die Erkenntnis der 
Entwicklung der Religion Isračls, Leipzig 1905; A. Jeremias, 
Das Alte Testament im Lichte des alten Orients?, Leipzig 1906 
(ali djelo valja oprezno čitati); H. V. Hilprecht, Explorations 
in Bible Lands during the 19" century, Edinburgh 1903; E. J. 
Bliss, The Developement of Palestine Exploration, New-York 
1906; H. Vincent, Canaan d'apres V'exploration recente, Paris 
1907; H. Gressmann, Die Ausgrabungen in Palšstina und das 
alte Testament, Tiibingen 1908; P. Thomsen, Palistina und 
seine Kultur in fiinf Jahrtausenden, Leipzig 1909; Kompendium 
der pal&stinischen Altertumskunde, Tiibingen 1913; C. Watzin- 
ger, Denkmiler Palistinas, Leipzig I Bd 1933; II Bd 1935; A. 
G. Barrois O. P., Manuel d'archćologie Biblique, tome I, Paris 
1939; A. Mallon — R. K&ppel — R. Neuville, Teleilat Ghassul 
I, Rome 1934; 4%; R. Kčppel S. J.., Zur Urgeschischte Pal&stinas, 
eine Ubersicht aus Geologie, Prihistorie und Archiiologie, Rom 
1937, 4. 

Tako danomice napreduje znanstveno istraživanje biblijskih 
arheoloških nalaza i sveudilj donosi nove dokaze za potvrdu 
biblijskih povijesnih događaja. U vrijeme, kad je hiperkritici- 
zam raznih racionalističkih škola htio uopće potpuno zanijekati 
povijesnu istinitost biblijskih događaja, ispunja se riječ Bo- 
žanskog Učitelja, koju je rekao nevjernim farizejima, kad su 
ga prekoravali, zašto dopušta da ga svijet pozdravlja riječima: 
»Blagosloven koji dolazi kao kralj u ime Gospodnje; mir na nebu 
i slava u visinil« — a On im je odgovorio: »Kažem vam, ako 
ovi budu šutjeli, kamenje će vikati!« (Luk 19, 38—40). 


POVIJEST SIRSKE CRKVE. 
Msgr. Dr. Kamilo Dočkal. 
(Svršetak.) 


Današnje hierarhičko uređenje jakobitske crkve je slije- 
deće. 

Na čelu cijele crkve stoji patrijar. Patrijara biraju 
biskupi i nadbiskupi sabrani na sinodi u samostanu Deir-Za- 
faranu. Prije izbora treba da biskupi drže u samostanu mir i 
svjetovanje kroz 40 dana. Svaki izbornik dužan je da kon- 
zultira svoje vjernike, da čuje njihovu želju. Ne može li koji 
doći na sinodu, ima javiti ime svoga kandidata kao i želju svo- 
jih vjernika. Do god. 1924. imao je sinod po patrijarškom za- 
stupniku u Carigradu prezentirati turskoj vladi tri kandidata, 
koji su dobili najviše glasova. Vlada je imala pravo nakon po- 
sebne ankete odabrati prvoga ili i drugog i trećeg, ako joj 
prvi nije bio po volji. Redovito je bio potvrđen, koji je naj- 
više platio. Laicizacijom turske republike g. 1924. prestao je 
navedeni postupak. Danas bira sinoda samo jednoga biskupa. 
To je redovito mafrijan. Ako je izabrani već biskup, nema po- 
sebne konsekracije, nego samo intronizacija. Obavlja ju mafri- 
jan, a ako je on sam izabran, onda najstariji od biskupa. 

Patrijar nosi naslov: »Patrijar Antiohije, grada Božjega, i 
cijelog Istoka«. Iza god. 878. mijenja izabrani ime. Iza god. 
1293. nose svi jakobitski patrijari ime Ignacija na uspomenu 
sv. Ignacija, biskupa antiohijskog.19%5 

Vlast patrijara proteže se na sve Jakobite u Siriji, Meso- 
potamiji, Kurdistanu, te drugdje (Jerusalem i Aleksandrija). 
Neku vrhovnu vlast ima i nad Jakobitima u Malabaru. Patri- 
jar ima pravo imenovati mafrijana, metropolite i biskupe, po- 
svećivati ih, premještati i skidati. Jedini on posvećuje »Myron« 
ili krizmu. Prije nego je počeo vršiti svoju vlast, morao je od 
turske vlade dobiti »berat«, t. j. ukaz, kojim je bio imenovan 


** Sr, Raymond Janin: »Les Fglises orientales et les Rites orient- 
aux«. Paris 1935. St. 463. 

glavom svoje crkve. Čim je dobio berat, priznavala mu je oto- 
manska vlast kao i svim drugim patrijarima u carstvu i civilnu 
vlast nad svojim vjernicima. God. 1924. prestala je ova pro- 
cedura. Iza god. 1913. smanjena je vlast patrijara uvođenjem 
t. zv. narodne skupštine, u kojoj imadu i svjetovnjaci riječ i 
u crkvenim poslovima. 

Kako smo već prije spomenuli, sirski su patrijari mije- 
njali svoju rezidenciju prema političkim prilikama. Najviše su 
stolovali u Diarbekiru (Amida), onda u samostanu sv. Bar- 
zume kod Melitene. Do god. 1920. stolovali su u samostanu 
Deir-Zafaranu 4 km daleko od Mardina, a iza god 1920. sto- 
luju u Mossulu. DO 

Jakobitski patrijar mora vazda uza se imati dva biskupa. 
Da smije poduzeti kakovo putovanje, bilo u Evropu bilo i na 
Malabar, treba da na to pristanu svi nadbiskupi i narodna 
skupština, osim u prešnim i izvanrednim slučajevima. Da smije 
izbivati izvan svoje rezidencije, za to mu treba pristanka od 
nekoliko narodnih odličnika iz biskupije ili iz župe, gdje se 
nalazi. Patrijar može da bude svrgnut sa časti iz razloga bilo 
vjerskih bilo građanskih. 19 

Prva čast iza patrijara je mafrijan, čast, koju imadu 
samo sirski Jakobiti. U početku je to bio metropolit, koji je 
upravljao inozemnim biskupijama u Perziji i Arabiji sa sije- 
lom u Tagritu. Tih je bilo s početka kojih 12, a kasnije i 60. 
Mafrijan je kao delegat patrijara imao nad ovim inozemnim 
biskupijama ista prava kao i patrijar u Siriji. On je imao pra- 
vo imenovati biskupe, posvećivati ih, premještati i skidati. On 
je dapače imao pravo i posvećivati »Myron« ili krizmu. Otkako 
je spao broj biskupija, nema mafrijan više prijašnjih prava i 
privilegija. Danas je to puki naslov jednog metropolita, i to 
jerusalemskog. 


. Naslov metropolita (metroporito ili mutran) je danas 
također samo počastan, pa ne daje nikakove posebne vlasti nad 
drugim biskupima. Jednaku vlast imadu danas i biskupi i nad- 
biskupi. Prema kanonima imade svaki biskup biti vrijedan, 
pobožan, obrazovan, te treba da je neko vrijeme provodio mo- 
naški život. Metropolite i biskupe posvećuje patrijar uz 
asistenciju dvojice ili trojice drugih biskupa. Pošto je kandi- 


** Sr, R. Janin, op. cit. St. 465. 

dat položio ispovijest vjere, stavi mu se knjiga evanđelja na 
glavu, onda ga oblače u odijelo biskupske časti, a po tom mu 
patrijar položi ruku na glavu izgovarajući formu konsekra- 
cije.197 

Ni biskup ne smije ostaviti svoje biskupije. Biskupi ne 
smiju pod kaznom izopćenja rediti svoju braću ni ikoga od 
svojih rođaka, niti smiju rediti u tuđoj biskupiji niti pripad- 
nika tuđe biskupije u svojoj biskupiji. Biskupi se biraju samo 
između monaha, koji živu u celibatu. Moraju biti cio život 
apstinenti, jer im nije nikada dopušteno jesti mesa. Nekad su 
bili biskupi visoko obrazovani. Danas im je naobrazba vrlo 
manjkava. Jedva poznaju što Sv. Pismo i obavljanje liturgije. 
Ne propovijedaju gotovo nikada, jer nisu tome ni dorasli. Pa- 
storalnu vizitaciju čine samo, kad obavljaju gdje ređenje ili 
kad posvećuju crkvu ili kad skupljaju kolekte.1% 

U doba svog najvećeg sjaja brojila je jakobitska crkva u 
Siriji 20 metropolita i 103 biskupije. Koncem 16. stoljeća nije 
bilo više od 20 biskupija. Danas imadu Jakobiti 11 metropolita 
i 3 biskupa. Od metropolita 9 ih je rezidencijalnih s juris- 
dikcijom. Sijela su im ova: Jerusalem (jerusalemski metropolit 
ima naslov mafrijana, on stanuje stalno kod patrijara kao nje- 
gov vikar, dok u Jerusalemu ima zamjenika), Mossul, samo- 
stan Šeh-Mati kod Mossula, (taj je zajedno i opat samostana), 
Mardin, Edessa, Kharput (koji stanuje u Mezrai), Džezireh, 
Homs i Diarbekir. Dva su metropolita bez dijeceze, pa se zovu 
tibeloye ili općeniti. Oni borave uz patrijara. Sijela biskupija 
jesu: Midiat, Deir-el-Eumer i Tur-Abdin, sva tri mjesta su sa- 
mostani sandžaka Tur-Abdin u Džebel Turu na gornjem Ti- 
grisu, gdje je nekoć bilo 150 jakobitskih sela. Današnji se ja- 
kobitski patrijar u Mossulu zove Ignacije Efrem 1.10% 

Svećenstvo je oženjeno. Đakon se smije ženiti i po- 
slije ordinacije. Svećenik se iza ređenja ne smije ženiti. Ako 
to učini, brak je valjan, ali je svećenik degradiran. Jakobiti 
nemaju nikakova sjemeništa za uzgoj klera, već svećenici do- 
bivaju neku malu naobrazbu u kojem samostanu. Dosta im je, 
ako znadu čitati liturgiju i ritual. Nikada ne propovijedaju ni 


"" Sr. R. Janin, op. cit. St. 466. — Friedrich Heiler: »Urkirche und 
Ostkirche«. Miinchen 1937. St. 462. 

"* Sr. R. Janin, op. cit. Str. 467—468. 

** Sr. R. Janin, ibid, 

ne katekiziraju. Svećenstvo se uzdržava poljskim radom. Puk 
nagovara svećenika sa »Abuna« (moj otac) i sa »Sajjidna« (go- 
spodin). 

Uza svjetovno svećenstvo imadu Jakobiti i redovnike, 
ali samo muške. Na čelu pojedinog samostana stoji opat (rab- 
ban), koga biraju monasi, a potvrđuje biskup. Redovnici živu 
strogo: spavaju na zemlji ili prostoj rogožini (samo rabban ima 
postelju, ali se za spavanje ne smije svući), nikad ne jedu me- 
sa niti piju vina osim kad su bolesni. Za vrijeme strogih 5 po- 
stova ne jedu »ova et lacticinia«. Nekada su Jakobiti imali 70 
samostana, sve na obroncima Taurusa. Danas ih imaju jedva 
10. Najvažniji su samostani: Deir-Zafaran kod Mardina, gdje 
je bilo sijelo patrijara, mafrijana i više biskupa, onda Mar- 
Mattai na gori Maklub kod Mossula, Midjad i Bar-Sabrina u 
sandžaku 'Tur-Abdin, nadalje Mar-Amar i Esseide u gradu 
Kasr-Marbaba. Čuven je samostan Mar-Melki (sv. Melecij), ka- 
mo nose epileptičare, i Mar-Marcos u Jerusalemu. Redovnici 
ovog samostana čuvaju malu tamnu jakobitsku kapelicu iza 
Božjeg groba. 

Broj nesjedinjenih Jakobita računa se danas 
na 120.000.1/% Stanuju u Siriji, Mesopotamiji i Kurdistanu. Ti 
govore arapski, kurdski, armenski i sirski, već prema kraju, u 
kojem živu. Siromašni su i vrlo zaostali u kulturi, premda 
imadu nekoliko škola. Vrlo su nabožni, strogo drže post i žele 
znati istinu, samo kad ih tko poduči. Zato rado konvertiraju. 
Svjetski rat istjerao je Jakobite iz njihove prave domovine oko 
Tur-Abdina na gornjem Tigrisu. Istjerani odavde traže si Ja- 
kobiti drugu domovinu po Siriji i Palestini i Libanonu, gdje 
im mandatarne vlasti, Francuza i Engleza, ne čine teškoće. U 
Iraku ih ima malo.!!! 


9. Pokušaji sjedinjenja Jakobita s Rimom. 

1 grčka i rimska crkva nastojala je diljem stoljeća, da Ja- 
kobite pripoji sebi. Grci su to činili navlastito u 10. stoljeću, 
kad je car Nicefor Fokas god. 969. osvojio Antiohiju od Arapa. 
Nu uzalud, kako smo to vidjeli u 6. odsjeku ove radnje. 

U vrijeme križarskih vojni nastojali su zapadni knezovi 
predobiti Jakobite za sebe i privući k rimskoj crkvi, zato su 


*" Sr. R. Janin, op. cit. St. 469. — Fr. Heiler, op. cit. St. 461. 
** Sr. R. Janin, ibid. 

latinski knezovi u Antiohiji, Edessi i Jerusalemu vrlo blago 
postupali s njima. Nu Jakobiti su bili odviše bojažljivo zabri- 
nuti za svoje nauke i tradicije, pa su bili nepristupačni, Jako- 
bitski mafrijan iz Mar Matteja, Bar Saliba, smatrao je potreb- 
nim, da Ignaciju, jakobitskom biskupu u Jerusalemu, god. 
1169. posebnim spisom protumači jakobitsku nauku i obred 
mise, da ga tako očuva od upliva Franaka, koji su zaposjeli 
sveta mjesta u Jerusalemu.!!? 

U 13. stoljeću započeli su rad unije s Jakobitima Fra- 
njevci i Dominikanci. Rad nije ostao bez uspjeha, ma- 
kar i časovitih. O. Filip, dominikanski prior u Palestini, izvije- 
stio je god. 1237. papu Grgura IX., da je jakobitski patrijar sa 
mnogo biskupa i monaha došao u Jerusalem i tu da se odrekao 
svih bludnjih i obećao poslušnost rimskoj crkvi. Međutim to 
je bilo samo od straha pred Tatarima. Čim je pogibao minula, 
patrijar je otpao. 

Deset godina poslije pošalje papa Inocencije IV. (1243— 
1254) Dominikanca Andriju Logiumella Jakobitima s pozivom 
na sjedinjenje. Patrijar Ignacije II. prizna primat rimske cr- 
kve, a mafrijan Ivan Bar Muadan odgovori papi posebnim pi- 
smom, u kojemu prizna, da je Rim majka i glava svih crkvi. 
Ni ta unija nije provedena u život. Ostala je tek na papiru.113 

Kad je papa Eugen IV. (1431—1447) sazvao sabor u Fer- 
raru i u Fiorencu, da radi na ogromnom djelu unije cijeloga 
Istoka i Zapadom, nije zaboravio ni na Jakobite. On pošalje 
Franjevca o. Alberta k Monofizitima u Egiptu i Abesiniji, 
da ih pozove na uniju sa zapadnom crkvom. Tom zgodom bude 
pozvan i glava Jakobita u Jerusalemu, opat Nikodem. Mono- 
fiziti poslaše svoje poslanike u Fiorencu (1441) i ne bez uspjeha. 
Unija s Jakobitima bude potpisana dne 4. februara 1442. Ta je 
unija bila tek djelomična, jer je obuhvatala samo Monofizite 
u Egiptu, Abesiniji i Palestini. Jakobiti u Siriji i Mesopotamiji 
ostadoše izvan nje. Međutim i ta unija osta tek na papiru.!!4 

Nekih 100 godina kasnije pošalje jakobitski patrijar Igna- 
cije Jakob IV. svog poslanika svećenika Mozesa u Rim k papi 

“Sr. J. S. Assemani: »Bibliotheca orientalis«. Roma 1719—1728. 
Tom II. str. 156. 

*"* Sr. »Statistica con cenni storici . . .« Roma 1932, str. 65. 

"“ Sr. Hefele-Kapfler: »Konciliengeschichte<, Freiburg, 1873 ss. VII, 
str. 794 ss. — P. S. Salaville A. A.: »Armeni, Siri, Copti ed Etiopi nella 

Juliju III. Nije se radilo o uniji, nego o drugim poslovima. 
Ipak je tom zgodom patrijarški poslanik boraveći u Rimu i 
raspravljajući i o uniji položio u svoje ime i u ime svoga pa- 
trijara katoličku vjeroispovijest. Bilo je to god. 1552. Patrijar 
Ignacij Jakob IV. ne htjede da odobri čina svog poslanika, nu 
ipak kasnije na poticaj pape Pija IV. god. 1565. dođe u Rim 
i pristupi pokajnički katoličkoj crkvi. Njegov je pristup ose- 
bujan. On je naime u nevolji pred Turcima prešao na islam. 
radi čega je izgubio patrijašku stolicu, kasnije se u Rimu za 
otpad pokajao, i vratio se mjesto k svojoj crkvi k rimskoj crkvi. 
I njegov nasljednik, patrijar Ignacije David V. približi se Rimu. 
Što više, dobi od pape Grgura XIII. pallium, pošto je prisegao 
vjernost rimskoj crkvi. Nu ni to nije bilo iskreno. Papa Gre- 
gorije posla god. 1583. u Siriju svog poslanika Maltežana Leo- 
narda Abela, naslovnog biskupa sidonskog. On dođe u Aleppo, 
gdje stupi u pregovore s prvacima Jakobita i pripravi put traj- 
noj uniji.115 

Prava unija uhvati temelj kod Jakobita tek u 17. stoljeću. 
Zaslugu za tu uniju imadu 00. Kapucini. Njihovom ličnom 
misionskom radu pođe za rukom predobiti jakobitskog patri- 
jara Simeona i mnogo Jakobita za katoličku crkvu. Patrijar 
Simeon morade bježati iz svog sjedišta i potraži zaklon u Alep- 
pu. Tako posta Aleppo središte sjedinjenih Jakobita. Patrijara 
Simeona naslijedi biskup Andrija Akhidžan. Njemu potvrdi 
Rim naslov »patrijara od Aleppa«. Tako posta Andrija 
Akhidžan glava sjedinjenih Jakobita, koji se prozvaše 
»Sirski katolici« ili naprosto »Sirci«. Tako je god. 1662. po- 
čela organizacija sirske katoličke crkve.!!6 


10. Sirski katolici. 

Poslije smrti Andrije Akhidžana posta patrijarom sirsko- 
katoličke crkve u Aleppu jerusalemski nadbiskup Gregorije, 
koji uze ime Ignacije XVIII. Njega su naslijedili Igna- 
cije Andrija XIX. (1662—1672), Ignacije Petar XX. 
(1672—1701) i Ignacije Stjepan (1701—1706). Poslije 
smrti Ignacija Stjepana digoše disidenti na sirske katolike 
strašne progone. Biskupi i svećenici biše pobacani u zatvor, a 
neki od njih biše i zlostavljeni. Stolica patrijara ostala je pra- 

** Sr, »Statistica con cenni storici . . .«, str. 66. 


"* Sr. Neher: »Syrer, syrische Christen« u J. Hergenrčther — Fr. 
Kaulen: henlex«. 1899, Freiburg, XI. str. 1128—1130. 

zna sve do god. 1783., kad je sirsko-katolički patrijarat bio 
opet uspostavljen, nu ne kao patrijarat u Aleppu, nego kao 
patrijarat antiohijski. 


U drugoj polovici 18. stoljeća radili su među Jakobitima 
00. Isusovci. Oni su imali velikih uspjeha, osobito u Aleppu, 
gdje je već iza god. 1546. uvijek bilo sjedinjenih Jakobita. 
Isusovcima pođe za rukom obratiti jakobitskog biskupa u Alep- 
pu Mihaela Džarveha.I taj je postao apostol unije kod 
svojih drugova. 

Kad je u ono doba jakobitski patrijar Gregorije III., inače žestoki 
protivnik i progonitelj katolika, sazvao sinodu svojih biskupa, dođe 
onamo i Mihael Džarveh, biskup iz Aleppa. On upotrijebi priliku si- 
node, da svoja katolička načela saopći svojim drugovima. I ne bez 
uspjeha. Predobije za sebe biskupa iz Mossula. Vrativši se u svoje di- 
jeceze, uznastojaše obojica, da za svoje ideje predobiju najprije sve- 
ćenike svoje dijeceze, a onda odličnike i puk. Biskup Džarveh predo- 
bije doskora svu svoju dijecezu. Onaj u Mossulu predobije dva sve- 
ćenika i nešto svjetovnjaka. U to se zgodi, da teško oboli patrijar Gre- 
gorije III. Pred smrt sazove k sebi biskupe i na sveopće zaprepašćenje 
preporuči kao svog nasljednika biskupa Džarveha iz Aleppa. Kad su 
mu rekli, da je on katolik, odgovori umirući patrijar: »Vjerujte mo- 
jim riječima: razlika između katolika i nas nije tolika, da bi nam mo- 
gla škoditi«. Džarveh upita Propagandu u Rimu, što bi učinio. Dobivši 
dozvolu pođe u Mardin, sijelo jakobitskog patrijarata. Tu bude iza 
smrti patrijara Gregorija III. god. 1783. jednoglasno izabran za pa- 
trijara. 

Mihaelu Džarvehu brzo uspije predobiti za uniju mjesni 
jakobitski kler, mnogo svjetovnjaka, 4 biskupa i nadbiskupa 
jerusalemskog. Tako je sada sirsko-katolički patrijar rezidirao 
u starom sjedištu jakobitskih patrijara, u Mardinu. On primi 
ime Ignacija IV. Svoj izbor i svoju intronizaciju javi Sv. 
Stolici, te zamoli od nje potvrdu izbora i pallium. Dok su po- 
slanici novoga patrijara boravili u Rimu, nastadoše spletke 
Turska vlada uskrati Ignaciju IV. »berat« investiture. Pro- 
tivnici unije upotrijebiše ovu zgodu, te izabraše za jakobitskog 
patrijara mossulskog biskupa Mateja. Ovaj pođe namah u Ca- 
rigrad, gdje ga porta prizna i potvrdi kao jakobitskog patri- 
jara. Ignacije TV., koji dobi potvrdu u Rimu, bude iz Mardina 
prognan u Bagdad i osuđen na smrt. Pomoću jednog Armenca 
izbavljen od smrti, pobjegne Džarveh na Libanon, i tu osno- 
va u Kesruanu za sjedište sirsko-katoličkog patrijarata samo- 
stan Sajjide El-Šarfeh ili Šarfa (Sv. Marija Izbaviteljica) po 

uzoru armenskog samostana Bzommar na Libanonu. Pijo VI. 
uze god. 1787. taj samostan pod svoju zaštitu.!!7 

Poslije smrti patrijara Mihaela Džarveha postade patri- 
jarom sirskih katolika Ignacij Mihael Daher, onda 
Ignacij Simeon Huidi. Iza rezignacije ovih posta 
nakon odulje sedisvakancije sirskim  patrijarom Petar 
Džarveh (1820.—1853.), nadbiskup jerusalemski. Njega po- 
tvrdi papa Leon XII. On prvi isposluje god. 1830. ferman sul- 
tana, kojim mu se priznaje neovisnost od jakobitskog patrija- 
rata, a g. 1843. isposluje si i civilna patrijarška prava. Odsada 
je imao sirsko-katolički patrijar na carigradskom dvoru svog 
delegata, vekila, kao i drugi istočni patrijari God. 1831. 
prenese on sjedište iz El-Šarfeha u Aleppo. Petar Džarveh pre- 
dobije za uniju 5 jakobitskih biskupa. To su: Anton Sam - 
hiri bez dijeceze, koji posta kasnije katoličkim biskupom u 
Mossulu i Babilonu; Matej Mazzuli, biskup iz Nabka; 
Gregorije Jakob Haljani, nadbiskup iz Damaska i 
Maltas, biskup iz Nabka. Taj posljednji posta god. 1837. 
sirsko-katoličkim nadbiskupom u Damasku, te je vrlo mnogo 
učinio za uniju u samom gradu Damasku kao i u okolici. Ovi- 
ma se kasnije pridružio i biskup Atanazije Abdelmes- 
si, koji je od jakobitskog patrijara Maksima Mazluma bio po- 
slan u Nabk na mjesto sjedinjenog biskupa Mateja Mazzuli-a. 
Sjedinjenjem tolikih jakobitskih biskupa vrlo ojača sirsko- 
katolička crkva, ali nastadoše i progoni sa strane Jakobita, ko- 
jima pomogoše Turci. Pred smrt patrijara Petra Džarveha 
sjedini se s rimskom crkvom još i biskup Madiata u Me- 
sopotamiji. 

Poslije smrti Petra Džarveha izabran bi za sirsko-kato- 
ličkog patrijara Antun Samhiri, nadbiskup u Mardinu. 
On prenese svoju patrijaršku stolicu prema želji Sv. Stolice iz 
Aleppa u Mardin, sijelo jakobitskog patrijara. Da može u Mar- 
dinu sagraditi novu sirsko-katoličku crkvu, patrijaršku palaču 
i sjemenište, pođe patrijar Samhiri osobno u Evropu, navla- 
stito u Rim i u Francusku, gdje skupi potrebni novac za spo- 
menute gradnje. Posao mu sretno uspije. Svojim revnim pro- 
povijedima predobije novi patrijar u Mardinu mnoge Jakobite 
za sjedinjenje. Iza smrti Antuna Samhiri-a posta patrijarom 


*" Sr. Janin: op. cit. str. 470 ss. i Neher, op. cit. str. 1140 ss. 

Dionizije Georgije Šelhot, koji je pribivao na Va- 
tikanskom saboru. U njegovo vrijeme vrlo ojača pokret za sje- 
dinjenje među Jakobitima, navlastito nastojanjem Kapuci - 
na o. Nikole Castellsa, koji predobije jakobitskog 
nadbiskupa Timoteja, biskupa Timoteja Ibrahi- 
ma iz Edesse i biskupa Stjepana iz Mardina te 8.000 svje- 
tovnjaka. Da se za povećani broj vjernika dobije potrebnih sve- 
ćenika, osnuje patrijar Šelhot red sv. Efrema, kojemu sagradi 
veliki samostan.118 

Poslije smrti patrijara Dionizija Georgija Šelhota god. 
1892. posta »patriarcha Antiochenus Syrorum« mossulski bis- 
kup Čiril Behnam Benni, koji je vladao do god. 1897. 
Njega naslijedi Efraim II. Rahmani. Time smo se pri- 
maknuli najnovijem vremenu sirsko-katoličke crkve. 

Efraim II. Rahmani (1898—1929) spada među najslavnije 
patrijare sirske katoličke crkve.!!? Kao učenjak svjetskog gla- 
sa uznastoja, da izobrazi što bolji kler svojemu stadu. Tamo 
iza god. 1780. postojao je za uzgoj katoličkog sirskog klera sa- 
mostan i sjemenište u El-Šarfehu na Libanonu, što ga je osno- 
vao patrijar Mihael Džarveh. 

Da poveća broj svećeničkih kandidata, dobro odgojenih i pripra- 
vljenih za svećenički stalež, zamoli patrijar Efrem II. Rahmani, da se 
u Jerusalemu osnuje malo katoličko sirsko sjemenište pod vodstvom oo. 
Benediktinaca, koji bi došli u Palestinu. Leon XIII. udovolji molbi i 
povjeri ovo djelo monte-cassinskim Benediktincima prvotne opservan- 
cije, i to francuskoj provinciji (La Pierre-qui-Vire). Sjemenište ovo ima- 
lo se urediti prema pravilima grčko-melkitskog sjemeništa kod sv. Ane 
u Jerusalemu. 

God. 1901. dođe u Jerusalem novi prior francuskih Benediktinaca 
Dom Garriador, pa na kupljenom zemljištu u arapskom selu Siloe južno 
od Maslinske gore stane graditi benediktinski samostan i sirsko sjeme- 
nište s crkvom sv. Efrema. Gradnju je vodio od 1901. do 1919. Dom 
Garriador, francuski benediktinac »baskijskom ustrajnošću«, a kad je 
imenovan generalom Subjačke Benediktinske kongregacije, njegov po- 
sao nastavi učeni Don Chibas-Lassalle. Za njega je dograđen samo- 
stan, a i sjemenište s vlastitom crkvom, koja je bila građena za sirski 
obred. Samo sjemenište započelo je djelovati već od god. 1901., dakako 


"* Sr, Neher, op. cit. str. 1131—134. — C. de Clerq: »Les Eglises 
d'Orient«, Paris, 1935, str. 103—105. 

** Ignacije Efrem II. Rahmani napisao je ova djela: »Studia syri- 
aca seu collectio documentorum hactenus ineditorum ex codicibus syri- 
acis primo publicatis, latine vertit, notisque illustrat«. Šarfeh in monte 
Libanorum, 1904 ss. Zatim: »Les liturgies Orientales et Occidentales 
ćtudićes seprar&ment et comparćes entre elles«. Beyruth. Imprimerie 
Patriarcale Syrienne. 1929. 

najprije u provizornoj zgradi s manjim brojem, a iza 1925. u pravoj 
zgradi s većim brojem pitomaca. Po volji patrijara Efrema II. Rahma- 
nia, ostadoše pitomci sirskog sjemeništa i dalje kod Benediktinaca slu- 
šajući filozofiju i teologiju. Tako je stvarno postojalo u Jerusalemu 
nesamo malo sirsko sjemenište nego i veliko od 1925. do 1930. godine. 
Koncem te godine preuzeše 00. Benediktinci vodstvo velikog sjemeništa 
u Šarfehu na Libanonu, a u Jerusalemu osta samo malo sjemenište, U 
oba sjemeništa uče se nauke propisane od Sv. Stolice za evropska uči- 
lišta, profesori su Benediktinci, jedino u sirskom i arapskom jeziku, te 
sirskoj liturgiji obučavaju vrsni i pobožni svećenici sirski."" 

Nakon smrti patrijara Efrema II. Rahmania bude u ple- 
narnoj skupštini sirskih katoličkih biskupa u manastiru Sv. 
Bogorodice Izbaviteljice u Šarfehu na Libanonu izabran za pa- 
trijara sirske-katoličke crkve Gabrijel Tappouni, pri- 
je sirski katolički patrijarški vikar u Mardinu, a onda metro- 
polit u Aleppu. S njime započinje slavno doba sirske katoličke 
crkve, jer je prvi od svoje crkve imenovan kardinalom rimske 
crkve. Zato ćemo njemu posvetiti nešto veći izvještaj. 


Gabrijel Tappouni (1829. do danas), koji si je kao sirski 
katolički patrijar uzeo ime Efrem Gabrijel I. rodio se 
1879. u Mossulu. Nauke je svršio u dominikanskom sjemeništu 
sv. Ivana u Mossulu, gdje je bio zaređen god. 1902. Nakon 10 
godina bude imenovan naslovnim biskupom od Danabe i patri- 
jarškim vikarom u Mardinu. God 1912. bude imenovan naslov- 
nim metropolitom od Saruga. 

U vrijeme svjetskog rata mnogo je pretrpio od turskih vlasti, koje 
ga navodno poradi konspiracije s neprijateljima države uapsiše, baciše 
u tamnicu, zlostaviše i osudiše na smrt. On bi bez sumnje bio ubijen 
kao i mnogi drugi katolički svećenici Sirije i Libanona, da se za nj nije 
zauzela Sveta Stolica i bivša austro-ugarska vlada. Pušten na slobodu 
vrati se na svoje mjesto u Mardin, gdje je i dalje apostolski i neustra- 
šivo djelovao. 

Iza rata god. 1919. bude premješten iz Mardina u Aleppo, 
gdje je 1923. imenovan nadbiskupom. Aleppo je vrlo izloženo 
mjesto. Tu je prije bio centar deportiranih i osuđenih na smrt; 
a sada iza sklopljenog mira potražiše ovdje utočište mnogi kr- 
šćani iz Mardina, Orfe (Edesse) i drugih krajeva. Gabrijel Tap- 
pouni brine se za svoje ovce, gradi im crkve i kapele, škole i 
župne dvorove. Zauzima se kod mandatarne francuske vlade 

:* Sr. Dom Bertuin Defrenne O. S. B.: »Le Seminaire syrien catho- 


lique_ de Jerusalem-Charfč« u L'Unitć de TVEglise«. Paris 1936, str. 
747—150. 

za političke osuđenike drugih konfesija. Uvodi neku novost: 
svaki tjedan okuplja crkvene katoličke poglavice raznih obre- 
da sirske, kaldejske, armenske, maronitske i melkitske na skup- 
nu konferenciju u svrhu, da usklade svoj rad. Toga u povijesti 
još nije bilo. Njegov ugled raste tako, da je sav kler iza smrti 
patrijara Ignacija Efrema II. Rahmania izabrao njega za sirskog 
patrijara. 

Budući da je Mardin ostao pod vlašću Turaka, isprosi no- 
vi patrijar, da se patrijarška stolica sirske-katoličke crkve pre- 
nese iz Mardina u Beyruth. Tu bude on i ustoličen. U Beyruthu 
sagradi Tappouni doskora i novu rezidenciju. Prva njegova 
briga kao patrijara bila je, da reorganizira svoju crkvu, kojoj 
je rat nanesao mnogo štete i u svećenstvu i u puku. U Turskoj 
ih nije mnogo ostalo. Koji su preživjeli rat, stanuju poglavito 
u Siriji, koja stoji pod francuskom mandatarnom vlašću, u 
samostalnoj republici Libanonu, te u kraljevini Iraku. 


God. 1935. zapadne sirsku katoličku crkvu izvanredna sre- 
ća, jer je Sveta Stolica njezina predstavnika patrijara Gabri- 
jela Tappouni-a imenovala kardinalom rimske crkve. 


Rijetko se u povijesti događa, da koji istočni biskup uđe u kar- 
dinalski zbor. Tu sreću su imala tek 2 prelata u 15. stoljeću i 2 u 19. 
stoljeću. U tom broju je na prvom mjestu glasoviti metropolit nicejski 
Bessarion, koji ima najviše zasluga za uniju, sklopljenu na fiorentin- 
skom saboru god. 1439. Drugi je isto tako slavni metropolit kijevski 
Izidor, koji je je radio za sveto sjedinjenje na fiorentinskom saboru, 
pa je imenovan kardinalom u isto doba, kad i Bessarion. U 19. stoljeću 
postao je kardinalom armenski patrijar Antun Hassun, koga je Leon 
XIII. god. 1880. nagradio purpurom radi velikih progona, što ih je ra- 
di sv. sjedinjenja morao pretrpjeti. Četvrti orientalni kardinal je ru- 
tenski metropolit lavovski Silvestar Sembratović, koga je također ime- 
novao kardinalom papa Leon XIII. 

I tako je Ignacij Efrem I. Tappouni peti orientalni kardinal u cr- 
kvenoj povijesti. Tomu se imenovanju veselio vaskolik istok nesamo 
katolički nego i inovjerski. Kako je Tappouni rodom iz Iraka, čestitao 
mu je na imenovanju sam kralj Iraka Ghazi I. On se je posebnim pi- 
smom zahvalio Sv. Stolici na ime kardinala Luigi Sincera, što je ovim 
imenovanjem odlikovala cio istok a napose Irak. Čestitao je i Habib 
Paša As-Sad, predsjednik republike Libanonske. Čestitao je i Muhamed 
beg Al Abed iz Damaska sa svojim ministrom predsjednikom Šeikom 
Tagedinom. U ime francuske vlade čestitaše Tappouniu Lebrun, pred- 
sjednik francuske republike kao i visoki komesar manđatarske vlade u 
Siriji grof De Martel. Libanska i sirska vlada poslala je Tappouni-u 
svoja odlikovanja. Jedini disakord u tom slavlju istoka čini nesjedi- 
njena jakobitska crkva sirska, kojoj je kao patrijar na čelu Barsum 

Efrem, nekada saučenik Tappounijev u dominikanskom sjemeništu u 
Mossulu, koji je kasnije otpao u skizmu. Kad se novi kardinal vraćao 
iz Rima, bio je u Beyruthu svečan doček, kakova se rijetko vidi. Ka- 
tolici 6 orientalnih obreda učiniše što najviše mogoše u sjaju i radosti. 
Učestvovaše i muslimani i Židovi, kao veliki kadija, veliki rabin, ve- 
liki šeik druški i jafaritski, pače i disidenti iz Beyrutha i od drugud 
zastupnici sirske, libanske i iračke vlade: te do 80.000 ljudi iz svih kra- 
jeva. Skupljenom mnoštvu, kakova Beyruth još nije vidio, upravio je 
novi kardinal riječi zahvalnice te im je isporučio riječi sv. Oca: »Dođite, 
mi grlimo u vama cio Istok, dragi Istok, i sve, koji u njemu prebivaju«. 
Mase klicale su Sv. Ocu bez kraja. Valja napomenuti, da je dočeku 
pribivao i pravoslavni melkitski metropolit sa svojim vijećem i ško- 
lama. Došao je i pravoslavni metropolit iz Saide (Sidona) te nesjedi- 
njeno svećenstvo armensko gregorijansko. Vopće cijeli Istok smatrao se 
ovim imenovanjem počašćen. 

Čini se, da će katoličko slavlje u Beyruthu imati lijepih plodova 
za budućnost. I disidenti mogu sada vidjeti, da je Sv. Otac Papa doista 
otac cijelog kršćanstva, da su svi narodi njegova djeca i da nema ni- 
gdje drugdje sigurnosti osim u ovčarnici, kojoj je na čelu rimski Prvo- 
prijestolik.“' 


11. Organizacija sirske katoličke crkve. 


Na čelu »sirske crkve«, pod kojom se vazda razumi- 
jeva sjedinjena jakobitska crkva, stoji sirski patrijar, 
koji je stolovao najprije u Aleppu, onda u Mardinu, El Šarfehu, 
opet u Mardinu, a koji sada stoluje u Beyruthu. Prema zaključku 
sabora u El Šarfehu god. 1888. patrijara biraju sirski biskupi 
na sinodi pod predsjedanjem jednog metropolita. Izabrani biva 
odmah introniziran, a slijedeće nedjelje posvećen. Kod introni- 
zacije polaže svečanu ispovijest vjere, koju je papa Urban VIII. 
propisao svim istočnim patrijarima i biskupima. Izborni se spi- 
si šalju u Rim, odakle izabrani dobiva pallium, kojime se odo- 
brava i priznaje patrijarška čast. 

Sirski patrijar nosi naslov kao i jakobitski, naime »Pa- 
trijar Antiohije, grada Božjega, i cijeloga 
Istoka«. Njegova se vlast proteže na sve sirske katolike u 
nekadanjem carstvu turskom i u Egiptu. Samo on ima vlast 
posvećivati rizmu (Myron) za cijelu svoju crkvu. Sirski je pa- 
trijar podložan Istočnoj kongregaciji u Rimu, s kojom opći pre- 
ko apostolskog delegata Sirije.!?? Sirski patrijar ima u Rimu 
prokuratora, koji stanuje kod crkve, koja se nekoć zvala Saneta 


* Sr. č. Em. cardinal Gabriel Tappowni«. u »L'Unite de YEglise«. 
Paris, 1936, str. 605 i 641 ss. 
. R. Janin: op. cit. str. 473 ss. 

Maria in campo Martis, a koja je god. 1920. predana sirskomu 


obredu te danas nosi ime sv. Efrema. 
God. 1914. brojila je sirska katolička crkva 10 biskupija. 


Od toga je bilo 6 metropolija: Mossul, Bagdad, Damask, Aleppo, 
Emeza (Homs), Džezireh, te 4 biskupije: Beyruth, i Tripolis, 
Amida (Diarbekir), Edessa (Urfa) i Nabik (Nabk, sjeverno od 
Damaska). Osim toga su bila 4 patrijarška vikarijata: Viran- 
šehir, Severek, Adana i Aleksandrija u Egiptu. 

Svjetski je rat (1914—1918) u velike izmijenio sirsku cr- 
kvenu organizaciju. Danas postoje 2 metropolije: Damask i 
Emeza, 3 nadbiskupije: Aleppo, Bagdad i Mossul, te 2 bisku- 
pije, kojima upravlja sam patrijar: Beyruth i Mardin. Osim to- 
ga postoje 2 patrijarška vikarijata: Aleksandrija i Jerusalem.1?5 

Nadbiskupe i biskupe bira kler s pukom odnos- 
ne dijeceze, Patrijar imenuje samo rezidencijalne biskupe, koji 
nemaju biskupije. Sirci poznaju čast korepiskopa. Tu čast po- 
djeljuje biskup, da nagradi apostolski rad pojedinih svećenika. 
Oni imadu pravo na ljubičastu boju na teritoriju biskupije. 
Smiju nositi križ i prsten. 

Kler sirske crkve je brojan i dobro obrazovan, jer 
za nj postoje uzorna sjemeništa u Jerusalemu, u El Šarfehu na 
Libanonu, koja drže Benediktinci, nadalje sjemenište u Mos- 
sulu, gdje uče Dominikanci, te sjemenište u Beyruthu, gdje su 
Isusovci.!*4 Iza sinode u El Šarfehu god. 1888. svi sirski sve- 
ćenici drže celibat i mole časoslov. Materijalno ne stoje sirski 
svećenici najbolje, osobito oni po selima. Isto tako manjkaju 
im sredstva za apostolski rad među Jakobitima. Nu prilike se 
u tom pogledu poboljšavaju. 

Katolički se Sirci služe istom »sirskom liturgijom«. 
kao i Jakobiti, pa na isti način pjevaju sada poslanicu i evan- 
đelje u arapskom jeziku.!?5 

"2 Sr. R. Janin, ibidem. 

"* Sr. R. Janin: »Les Seminaires des Eglises orientales unies« u 

it€ de VEglise«, Paris 1935, str. 490 i 493. 
Pošto Sirci nisu došli pod bizantinizaciju kao njihovi susjedi 
Melkiti, zadržaše stare liturgičke tradicije antiohijske. Jedino što se kod 
njih zapaža neki upliv latinskog obreda. Sirska misa, zvana sv. Jakoba, 
iznenađuje svojom jednostavnošću, tek što su diptisi iza konsekracije 
dugi. Tihi dijelovi mise čitaju se u sirskom jeziku, dok se lekcije i 
glasne molitve vrše u arapskom jeziku, nu u liturgičkim knjigama su i 
arapski dijelovi pisani sirskim pismenima. Sirske melodije, o kojima 
smo već govorili kod nesjedinjenih Siraca, vrlo su stare, potiču iz 7 i 


8. stoljeća. Sr, C. de Clercq: »Les Eglises unies d'Orient«. Paris 1936, str. 
107 s. — S. Salaville: »Liturgies orientales«. Paris 1932. 

Uz svjetovni kler imadu katolički Sirci i redovnike 
Imadu jedan svoj vlastiti red, ito misionare sv. Efre- 
ma. Taj je red osnovao patrijar Mihael Džerveh u manastiru 
sv. Marije Izbaviteljice u El Šarfehu na gori Libanonu. Prva 
je zadaća redu bila ujediniti svećenike, koji su se bavili od- 
gojem svećeničkog podmlatka. Redovnici su polagali tri obična 
zavjeta. Patrijar Gregorije Džarveh promijenio je god. 1841. 
pravila redu tako, da su se članovi reda vezali samo na celibat 
i poslušnost poglavaru crkve. God. 1882. prenesla je Družba 
svoje sjedište iz El Šarfeha u Mardin, da radi na povratku ta- 
mošnjih jakobitskih sela. U blizini Mossula imali su redovnici 
sv. Efrema samostan Mar Benham sa 22 člana. U vrijeme rata 
oteli su Turci samostan, a redovnike su prognali. Šestorica. 
koji su ostali u životu, vrše pastoralnu službu među pukom kao 
župnici. 

Sirska crkva nema ni jednog svog ženskog reda. Za 
odgoj ženske mladeži služe im interritualne Dominikanke Tre- 
ćoretke u Mossulu. Patrijar Rahmani osnovao je doduše u Bey- 
ruthu ženski ogranak reda sv. Efrema, s obvezom kora, nu 
ova ustanova propadne za vrijeme svjetskog rata.1?5 

Sirski su katolici dobri. Točno vrše svoje vjerske 
dužnosti. Imadu dosta škola i odgojnih zavoda. Vjerski život 
cvate, osobito uslijed raznih novih katoličkih pobožnosti, koje 
oni vrlo rado primaju. Katolički Sirci vole sv. krunicu, karmel- 
ski škapular, treći red sv. Franje i sv. Dominika, križni put, 
novene. 

Svih Siraca katolika imade danas nešto preko 68.500. Sir- 
ski katolici stanuju poglavito u Siriji, Mesopotamiji, Kurdistanu 
i Egiptu. Govore sirski, arapski, kurdski i armenski. Njihov broj 
sve više raste. Oko 14.000 ih imade izvan Sirije, Palestine i 
Egipta. 

Prema službenoj statistici iz god. 1932. pružaju sirski ka- 
toli ovu sliku.127 

Na čelu cijeloj crkvi je Ignacije Gabrijel Tappouni, 
patrijar od god. 1929. sa sijelom u Beyruthu. Uz njega su dva patri- 


jarška vikara: Atanazije Ignacije Nuri, naslovni metropolit 
hierapolski i patrijarški vikar za teritorij pod francuskim mandatom u 


** Sr, R. Janin: »Les Institutis religieux des Orientaux Catholi- 
ques« u L'Unitć de VEglise«, Paris 1935, str. 528. 
"Sr. »Statistica con cenni storici della gerarchia e dei di rito 
orientale«. Roma. 1932. 

Siriji sa sijelom u Beyruthu, te Klement Mihael Bacchache, 
naslovni metropolit od Kalcide, patrijarški vikar za Egipat sa sijelom 
u Kairu. 

U Iraku su 3 biskupije: Bagdad, Džezireh i Mossul. 

U Bagdadu je nadbiskupom Atanazije Behnam Kalian, 
koji imade pod sobom 3.414 vjernika sa 11 svećenika i 4 župe. — Dže- 
zireh je u svjetskom ratu razoren, pa ondje nema biskupa, nego se 
biskupija novim naseljenicima tek stvara — U Mossulu stoluje nad- 
biskup Čiril Georgije Dallal. On ima pod sobom 11.480 vjer- 
nika sa 9 župa i 33 svećenika. 

U Siriji, koja je pod francuskim mandatom, jesu 4 biskupije: 
Aleppo, Beyruth, Damask i Emeza. 

Biskupijom aleppskom upravlja sam patrijar kardinal _Tap- 
pouni. Biskupija broji 8.980 vjernika sa 6 župa i 4 kapelanije, te 18 
svećenika. — Biskupijom Beyruth upravlja također sam patrijar 
Tappouni. Biskupija broji 5.784 vjernika sa 7 župa, 32 svećenika i 9 
redovnika. — U Damasku stoluje metropolit Gregorije Pe- 
tar Habba. Njegova biskupija broji 2.900 vjernika sa 5 župa i 15 
svećenika. — U Emezi je metropolit Teofil Josip Rabbani. 
Njegova biskupija broji 3.450 vjernika sa 12 župa, 7 kapela, 17 sve- 
ćenika. 

Na području stare Turske ostala je sjedinjena biskupija Mar- 
din i Amida (Diarbekir). Njom upravlja patrijarški vikar Ignacije 
Nuri. Biskupija broji 8.600 vjernika sa 6 župa i 9 kapela, sa 14 sve- 
ćenika u Turskoj i 6 u Siriji. 

Patrijarški vikarijat u Egiptu, kome je na čelu Klement 
Mihael Bacchache sa rezidencijom u Kairu, broji 4.800 vjernika 
sa 2 crkve i 3 župe te 6 svećenika. 

Patrijarški vikarijat u Palestini sa sijelom u Jerusalemu bro- 
ji 550 vjernika sa 2 župe, 3 svećenika i 2 redovnika. 

Službena statistika istočne kongregacije računa 68.553 sir- 
skih katolika sa 147 svećenika. Osim toga statistika izbraja u 
Sjevernoj Americi 7.712 sirskih katolika, u Južnoj Americi 
4.264, u Australiji 1.619, u Francuskoj 424, u Grčkoj 104, u 
Italiji 78. Ukupno ih ima izvan Sirije, Palestine i Egipta 
14.097.128 

Strašni pokolji u vrijeme svjetskog rata kao i poslije 
znatno umanjiše broj katoličkih Siraca. Nu taj se broj redo- 
vito naknađuje obilnom konverzijom Jakobita. 


BIBLIOGRAFIJA ZA SIRSKU CRKVU, 


J. S. Assemani: »De Syris monophysitis dissertatio«. Roma 1730. 
— JS. Assemani: »Bibliotheca orientalis«. Roma 1719—1728. — Rub. 


"* Sličnu statistiku s nekim malo povećanim brojkama navodi g. 
1935. C. de Clerq, profesor orientalnih znanosti u Parizu, u svom djelu: 
»Les Eglises unies d'Orient«. Paris 1935, str. 105—107, 

Duval: »La litterature syriaque«, Paris 1907. — J. Lebon: »Le mono- 
physisme Sćvćrien«. Louvain 1909. — A. Baumstrak: »Festbrevier_und 
Kirchenjahr der syrischen Jakobiten«. Paderborn 1910. — K. Libeck: 
»Die christlichen Kirchen des Orientes«. Kempten u. Minchen, Koesel, 
1911. — A. Baumstark: »Geschichte der syrischen Literatur«. Bonn, 1922. 
— O. Bardenhever: »Geschischte der altkirchlichen Literatur«. II. Ed. 
Freiburg i. B., 1924. — C, de Clerq: »Les Eglises unies d'Orient«. Paris, 
1935. — R. Janin: »Les Eglises orientales et les Rites orientaux«, III. 
Ed. Paris, 1935. — R. Janin: »Les Seminaires des Eglises orientales uni- 
es« u »L'Unitć de L'Eglise«, Paris, 1935. St. 448—498. — R. Janin: »Les 
Instituts religieux des Orientaux Catholiques« u »L'Unitć de I'Eglise«. 
Paris, 1935. St. 517.—531. — M. Jugie: »Theologia aogmatica christiano- 
rum orientalium ab ecclesia catholica dissidentium«. Tom. V., Paris, 


1935. St. 349—787. — Dr. A. Riicker: »Die_ syrischen  Kirchen« u 
»Der christliche Orient«, Miinchen, 1936. — C. Lagier: »L'Orient Chretien 
des apotres jusqu'a Photius«, Paris, 1936. — R. P. Dumont: »Eglises 


orientales unies et dissidentes«. Tableau. Lille, 1936, — Fr. Heiler: »Ur- 
kirche und Ostkirche«. Miinchen, 1937. — 


PRIKAZI, IZVJEŠTAJI I BILJEŠKE. 


RASSEGNA DI MORALE E DIRITTO 


diretta da Msgr. Silvio ROMANI, anno IV (1938). Nro 1—4, publicazione 
trimestrale, Roma, via Machiavelli 50. Cijena za inozemstvo Lit. 70.—-. 


Četvrto je godište ovoga rimskoga časopisa za moral i pra- 
vo donijelo u prošloj godini nekoliko vrijednih i zanimivih ra- 
dova. U pregledu ćemo ih prikazati našim čitateljima. 

Il sogetto morale (str. 11—26) od S. Romani razmatra 
čovjeka kao moralni subjekt: snošaj tijela prema duši, vege- 
tativni i osjetilni život, svojstva duše, moć intelekta, pojam slo- 
bodne volje. Povlači zatim u razmatranje konačnu svrhu čo- 
vjekovu, moralnu normu djelovanja, društvenu realnost i slo- 
ženost, da završi tvrdnjom: »sarebbe follia non tener conto di 
tutti questi elementi . . .« 

Il diritto canonico come scienza (str. 27—52) od istoga 
urednika S. Romani iznosi osnovane razloge za znanstveni 
karakter kanonskog prava, a pobija prigovore; slijedi mu po- 
vjesni razvoj od osnutka Crkve kroz stoljeća do izdanja CJC. 
Dotiče se pitanje uspostave crkvenoga prava na talijanskim 
sveučilištima (str. 41), t. zv. bogoštovnog prava (»diritto cultu- 
ale«), državnog prava pod imenom crkvenoga, konkordatskoga 
prava i dr. 

De recta theologiae moralis ercolendae ratione disquisitio 
(str. 53—67) od uvaženog moraliste C. Dam en, C. SS. R. radi 
o metodi suvremenoga moralnog bogoslovlja. Autor iznosi pri- 
govore koji se opravdano čuju sa strane katolika, a spominje 
i one koji su se ranije iznosili; ne odbacuje posvema kazuistiku, 
nego joj daje određeni utjecaj (mješoviti metod). Zatim poje- 
dinačno nabraja o čemu valja kod predavanja moralke nužno 
govoriti u općemu, a o čemu u posebnomu dijelu. Pažnje je 
vrijedna autorova misao: da naučni metod valja slijediti na 
sveučilištima, a praktični u sjemeništima. Rješava zatim pitanje 
u kojem se opsegu ima u moralu raspravljati o sakramentima, 
a koliko se ima zadržavati na kanonskom pravu. Vraća se po- 
tom opet prigovaračima, pa pokazuje da su njihovi prigovori u 
malom dijelu tek opravdani s razloga, što prigovori pogađaju 
tek pojedince koji moralnu materiju obrađuju s jednoga gle- 
dišta, dok se ne tiču onih koji je obrađuju s drugoga. Za da- 
našnje vrijeme treba imati na umu da se svećenik ne osposob- 
ljuje samo za ispovjedaonicu, nego i za vođu i savjetnika u 
Katoličkoj Akciji. Radi toga je najbolje udariti srednjim pu- 
tem: spojiti spekulativni dio u pravoj mjeri s praktičnim. 

Alla ricerca della norma morale (str. 68—85) članak je od 
S. Romani, u kojemu on iznosi sadržaj djela E. Merscha, 
L'obligation morale, principe de libertć (Louvain 1927). Pola- 
zeći od činjenice da svaki čovjek hoće (čin volje) dolazi autor 
preko moralnog reda do zaključka da mora postojati sloboda u 
htijenju. Htijenja nema bez suda o vrijednosti, jer valja oci- 
niti što se hoće; najviša je vrijednost Bog; On je svrha i osnov 
moralne obveze, informira naše htijenje kao norma moralno- 
sti, kao zakonodavac; taj se zakon očituje u prirodnoj težnji 
(sequere naturam znači sequere Deum) tako da je u tom smi- 
slu priroda norma, dakako prema Božjoj volji i odredbi, dakle 
prema vječnom Božjem zakonu, kako se izražava sv. Toma 
Akvinski. 

Il vescovo (str. 85—100) također piše S. Romani; do- 
nosi sistematski izloženo: povijest, izbor (imenovanje), prava i 
dužnosti biskupa prema kanonskom pravu, no s jednim po- 
sebnim naglasom za naše suvremeno doba. Misao se autorova 
odrazuje u njegovoj tvrdnji: »Dai vescovi dipenderanno le 
sorti della civilta.. .« 

La condizione giuridica delle chiese (str. 100—128) od 
Francesca Fontana nastavak je velike radnje iz pri- 
jašnjih godišta. Crkveno-pravno područje tiču i radnje: Il si- 
stema del diritto canonico processuale (str. 129—136) od S. 
Romani-a i Azione matrimoniale ed accusa ex officio (str. 
155—166) od D. Lazzarato. Napose pak treba spomenuti 
članak A. Mancinija o Katoličkoj Akciji (Dell azione cat- 
tolica e suo innesto futuro nel CJC, Acenni de iure condendo. 
str. 137—154) gdje autor razvija svoje misli, kako bi trebalo 
gdješto pojasniti, izmijeniti, točnije odrediti u pitanju KA i 
konačno te propise uvrstiti ili uključiti u novi Kodeks. On na 
str. 153. donosi pregled kanona, koji bi se imali uvrstiti o KA, 
koju on naziva Cooperatio a ne Actio catholica. 


Drugi dvobroj (giugno-dicembre) skoro je isključivo po- 
svećen kanonskom pravu. I fondamenti del diritto nella filo- 
sofia tradizionale (str. 177—195) od C. Ruggini-ja raz- 
vija osnove prava prema staroj filozofiji sv. Tome Akvinca; 
članak De essentia_ matrimonii ad mentem 
Patrum (198—215) od B. Pivano početak je radnje ko- 
jom autor želi odrediti »essentiae ac definitionis, efficientisgue 
causae determinationem« u pitanju ženidbe. Od S. Romani 
je izlaganje Il foro ecclesiastico (216—236) s po- 
sebnim obzirom na talijansko konkordatsko pravo. Jednako su 
u odsjeku Note e discussioni svi prilozi čisto pravnoga 
karaktera, gdje D. Lazzarato nastavlja svoje izvode 
»Azione matrimoniale ed accusa ex officio«. 

U svakom je broju još i po koji manji prilog iz aktualno- 
ga talijanskoga života (»Nazionalismo ebraico« od S. Romani; 
»Politica e cristianesimo di G. Papini« od G. Brani), zatim 

kratke recenzije novih djela iz oba područja. Marna i savjesna 
ruka urednika S. Romani zapaža se posvuda. Četvrto se go- 
dište dostojno prislanaja k prva tri i služi ne samo uredniku 
nego i talijanskoj moralno-pravnoj nauci na čast. A. Živković. 


i P. JEAN B. FREY C. S. SP. 


Na Josipovo 19. ožujka o. g. preminuo je u Rimu P. Jean 
B. Frey C. S. Sp., tajnik Papinske Biblijske Komisije. Rođen 
Je 26. IV. 1878. u Ingersheimu u Elsas-u. Nakon svršenih osnov- 
rih i srednjih škola stupio je u Kongregaciju Sv. Duha te u njoj 
E. 1899. položio redovničke zavjete. Od g. 1900—1905. proveo 
je u Rimu na filosofskim i teološkim naukama. Određen da se 
posveti biblijskim naukama bavio se g. 1905—6. studijem ori- 
jentalnih jezika u Parizu. G. 1907. položio je biblijski licenci- 
jatski ispit pred Papinskom Biblijskom Komisijom u Rimu, a 
. 1910. položio je pred istom Pap. Bibl. Komisijom doktorat 
iz biblijskih nauka s odličnim uspjehom, braneći tezu: »La 
thćologie juive au temps de Jćsus-Christ, comparće avec la 
Thćologie neo-testamentaire«. Međutim je g. 1908. proputovao 
Palestinu, Egipat i Grčku. Odmah g. 1910. imenovan bi kon- 
sultorom Pap. Bibl. Komisije, a g. 1925. nakon smrti njezina 
tajnika Msgra Laurencija Janssens postao je tajnikom Pap. 
Bibl. Komisije i vršio tu službu sve do svoje smrti. Ujedno je 
od g. 1914. bio prefekt, a od g. 1933. rektor Papinskog Fran- 
cuskog Sjemeništa u Rimu. 

Pokojnik bio je veoma uvaženi biblijski stručnjak te je 
marljivo surađivao u stručnim biblijskim revijama: »Revue 
Biblique«, »Biblica«; zatim u »Recherches de Science religie- 
use«, »Rivista di Archeologia Christiana«, »Enciclopedia Ita- 
liana«, a naročito u posljednjim svescima bibl. enciklopedičkog 
djela »Dictionaire de la Bible, Supplćment«. Sadržaj njegovih 
naučnih radova kreće se u glavnom oko onih pitanja, o kojima 
radi njegova doktorska disertacija, t. j. bavi se pitanjima vjer- 
skog i ćudorednog naziranja Židova u vrijeme Kristovo te o 
tadašnjim židovskim običajima i javnim uredbama. Naučni 
rad ovog uvaženog bibliciste osnivao se pretežno na izvorima 
prve ruke. Njegovo je monumentalno djelo: »Corpus Inscriptio- 
num Judaicarum«, kojega je I. svezak objelodanjen g. 1936., 
a II. svezak nalazio se u tisku, kad ga je zatekla prerana smrt 
u 61. godini života. 

Koliko je pokojnik bio ugledna ličnost, vidi se po tom, 
što je pored navedenih služba bio također konsultor Sv. Kon- 
gregacija: de Propaganda Fide, de Seminariis et Studiorum 
Universitatibus, te kvalifikator S. Congr. S. Officii. Prigodom 
njegove smrti izrazio je kardinal Maglione, sadašnji drž. taj- 
nik Nj. Svetosti Pape Pija XII. naročito priznanje za njegove 
velike zasluge u naučnom radu kao što i za povjerenje koje 
je pokojnik uživao kao funkcionar najviših crkvenih ustanova 
R.ip. (Vidi »Biblica« 20 (1939) 3, 358—359). Dr. J. 0. 

Waitz Dr. Sigismund, Paulus. Seelsorge in der Gefangenschaft, 
Innsbruck (Tyrolia) 1938, 8", str. 406; cij. RM 4—. 

Salzburški nadbiskup izdaje ovom knjigom šesti svezak svoga ve- 
likoga djela iz života i pisama sv. Pavla. Dosadanji svesci jesu: 1) Pau- 
lus. Seine Bekehrung und seine Weltmission. 2) Paulus. Seine ersten 
Sendschreiben. 3) Paulus. Urchristentum in Korinth. 4) Paulus in Stiir- 
men und Verfoigungen. 5) Paulus. Messiansbotschaft und Včlkerschick- 
sale. Čitavu je seriju djela naslovio: Zeitgemisse Erwigungen 
uber christliches Leben und Seelsorge. Namijenjeno je 
širim inteligentnim krugovima lajika i svećenika. Nije naučno, ali iz- 
nosi strogo zajamčene naučne rezultate egzegeze Djela Apostolskih i 
Pavlovih poslanica. Dobro se opaža, da je iskoristio klasično djelo 
Pčlzlovo: Der Weltapostel Paulus, Regensburg 1905, u svim 
dosadanjim kao i u najnovijem svesku. 

Neka vrlo teška mjesta ispušta u ovom svesku (Efž gl. 3; Fiplj 2, 
1—4 i dr.), što bi bilo preteško i možda zato bez svrhe za one, kojima je 
namijenjeno, jer ne tumači teksta redom, nego uzima pojedine retke, 
koje tumači u vezi s cjelinom. U ovoj knjizi tumači Pavlove poslanice 
iz rimskoga ropstva: Efežanima, Filipljanima, Kološanima i Filemonu. 
Jasno odskače Pavlova nježna ljubav prema udaljenim vjernicima, koji 
su mu ipak blizu u srcu. Sjaji njegova duboka vjera, ali ujedno i du- 
boka nauka, napose kako da se održe vjernima Kristu, s kojim su pove- 
zani u jedno tijelo. Daje pouke i poticaje za vrijeme trpljenja i pro- 
gonstva. Pavao pastorizira u odsutnosti i u trpljenju. Nadbiskup je 
Waitz svojim tumačenjem učinio ove odlomke najsavremenijim i vrlo 
pristupačnim svojim vjernicima u ovim danima. Punina Kristova nauka 
daje se, u koliko je sadržana u ovim poslanicama Pavlovim, tako te je 
kao u nekoj Summi ovdje uključeno sve, što daje egzegeza, dogmatika, 
moralka i crkvena povijest. 

Dvije godine bio je Pavao utamničen u Cezareji; dvije daljne go- 
dine (Dj Ap 28, 30) također u Rimu. I tamo je propovijedao Krista, 
njegov nauk i kraljevstvo. Pred očima, napose kroz duge noći u tam- 
nici, su mu mjesta kojima je prolazio, crkve koje je osnovao i vjernici 
koji su sada izloženi pogibeljima otpada. Na sve misli. U središtu rim- 
skoga carstva ne zamišlja on cara kao pogani bogom, niti ovo carstvo 
vječnim. Zato u poslanicama govori o Kristovu Božanstvu, o njegovu 
kraljevstvu, u kom vlada svijetlo, a vjernici imaju se oboružati vje- 
rom i krepostima za sve zgode života. Pavao je dubok mislilac, sav na- 
dahnut, sav uduben u Krista i odaje svojim pismima veliki mir, ve- 
selje, ljubav, koji dovodi do pobjede. 


Pojedini redak ili više redaka zajedno, koji izražavaju jednu za- 
obljenu misao, obrađuje Waitz metodički kao jedinicu. Naslov je po- 
glavljima latinski po Vulgati, koji kasnije prevodi. U dokazima se 
uglavnom pozivlje, pače citira samo Sveto Pismo i neke poznatije teo- 
loge, enciklike, koncile, liturgijske knjige, molitve, sv. Oce, crkvenu 
povijest, prilike, struje današnjega života, tako da Pavlove riječi zvu- 

če kao da su pisane upravo za danas, da, gotovo samo za danas. Ka- 
zalo i kratki osobni i stvarni registar nalaze se na koncu knjige; na 
početku pak je reprodukcija Diirrerova Svetoga Pavla. Djelo se po sebi 
preporučuje, napose svećenicima u duhovnoj pastvi. pp, Nikola Žuvić. 


Benedictus Henricus Merkelbach, O. P. Mariologia. Tractatus de 
Beatissima Virgine Maria Matre Dei atque Deum inter et homines me- 
diatrice. Parisiis, Desciće, de Brouwer 1939. S. 424 in 8" C. 45 fr, 

Pobožnost prema BI. Djevici Mariji bila je uvijek vrlo draga kršćan- 
skom puku. Zahvativši čvrsti korjen već od najstarijeg doba ona se 
osobito proširila u novije vrijeme. Uporedo sa širenjem štovanja BI. 
Djevice Marije ide i nauka bogoslova, koji se trude da nam što vjernije 
prikažu Marijin lik te tako pokažu bogoslovski osnov svega onoga ve- 
likog štovanja, koje kršćanski puk iskazuje Mariji. Upirući se na sv. 
Pismo i crkvenu predaju bogoslovi nam podaju sve dublju i svestra- 
niju analizu sviju pitanja, koja su u vezi s Marijinim životom i nje- 
zinom životnom zadaćom. Na to se onda nadovezuje logički, sređeni i 
sintetički prikaz, odakle nam otskače prava i potpuna slika Marijina 
života i njezina položaja u ekonomiji spasenja, te osnov njezine časti 
i štovanja. Studij Marijologije pobudio je pače u novije doba toliki inte- 
res, da su na nekim bogoslovskim učilištima za Marijologiju osnovani 
posebni tečajevi. No kakogod je studij marioloških pitanja vrlo sve- 
stran i dubok, ipak imađe malo naučnih djela, koja bi nama čitavu ma- 
rijološku nauku podala u jednoj iserpivoj, zaokruženoj i preglednoj 
cjelini, tako, da bi u njima bila prikazana sva marijološka pitanja 
jasno i pregledno, a ipak posve znanstvenom metodom. 

Baš takvo nam je djelo pružio O. Benedikt Henrik Merkelbach 
O. P. koji je inače dobro poznat kao auktor djela: »Summa 'Theologiae 
Moralis«. Pisac je imao priliku i osobiti poticaj, da se bavi Marijolo- 
gijom. On je naime kroz više godina predavao dogmatiku u sjemeništu 
u Liegeu. On je također bio član komisije, koju je svojedobno bio osno- 
vao kard. Mercier, u svrhu, da ispituje nauku o univerzalnom Mariji- 
nom milosnom posredništvu i o mogućnosti njezine definicije. On je 
također bio član papinske komisije, koju je u istu svrhu u Belgiji bio 
osnovao apost. nuncij. 

Pisac si je u uvodno spomenutom djelu postavio za zadaću, da u 
sistematskom prikazu osvijetli sva bitna marijološka pitanja obazirući 
se kraj toga na sva savremena mišljenja, koja su na području po- 
jedinih traktata iznesena. 

Čitavo djelo polazi s osnovne istine, da je Marija majka Boga i 
Otkupitelja kao takvog, te se dijeli u četiri glavna dijela. 

I. dio govori o BI. Djevici u odnosu prema Bogu i Krista. Tu auktor 
ponajprije raspravlja o Mariji kao majci čovjeka Isusa s osobitim ob- 
zirom na čas Kristova začeća. Zatim govori o Mariji kao materi Bo- 
žjoj, izlažući sav sadržaj ovog naziva i svu puninu časti, koja Mariji 
zbog toga pripada. Tu se napose ističe, da je Božje materinstvo samo po 
sebi, po svome odličju i časti, veće i od posvećujuće milosti i od bla- 
ženog gledanja Boga, tako, da ga u odličju nadvisuje samo hipostatsko 
sjedinjenje. U ovom dijelu govori pisac konačno o Mariji kao majci 

Boga-Otkupitelja. Na to se izlaganje logički nadovezuje rasprava o 
kao saradnici otkupljenja, koja je kao nova Eva združena s 
Kristom u otkupnom djelu. 

Navedene istine čine osnovicu čitave mariološke nauke. Ili bolje, 
samo je jedna osnovna istina čitave mariološke zgrade, a ta jest, da je 
Marija majka Boga-Otkupitelja, u koliko je Otkupitelj. U ovoj istini 
je korjen sviju odlika, koje Marija imade u sebi i osnov onog odnosa, 
u kojem Marija stoji prema nama. Stoga 

II. dio logički nastavlja s raspravom o Mariji u sebi, t. j. o njezi- 
nim vrlinama, krepostima i darovima. Tu se auktor najprije osvrće na 
duševne, a onda na tjelesne darove i vrline. Govoreći o duševnim 
Marijinim vrlinama, analizira najprije njezinu negativnu svetost, to 
jest slobodu od istočnog i svakog drugog osobnog grijeha, te slobodu 
od požude. Marija je također posjedovala i pozitivnu svetost. Ona stoji 
u punini milosti. Ta punina nije apsolutna kao kod Krista nego re- 
Jativna, to jest takva, kakva je bila dostatna da Marija bude pri 
kladna i dostojna mati Božja. Ispitavši okvir i veličinu Marijine mi- 
losti govori auktor dalje o Marijinim krepostima, o njezinom znanju 
kao vodiču kreposti i o zaslugama kao njihovim posljedicama, — Go- 
voreći o tjelesnim Marijinim odlikama raspravlja najprije o njezinim 
odlikama na zemlji, t. j. o potpunom Marijinom djevičanstvu, a zatim 
o savršenosti Marijina tijela iza smrti t. j. o njezinom uznesenju i nje- 
zinoj slavi u nebu. Ovdje se uktor naročito dotiče pitanja, da li se nauka 
o uzašašću Bl. Djevice Marije uopće može proglasiti kao članak vjere 
i da li je ona za tu definiciju već zrela. Iznoseći mišljenje raznih bogo- 
slova opravdano se priklanja onima, koji uče, da je nauka o uzne- 
šenju Bl. Dj. Marije, doduše uključivo, ali ipak formalno sadržana u 
objavljenim istinama vjere. No suzdržaje se od suda, da li je ta nauka 
zrela za definiciju. 

III. dio raspravlja o Bl. Djevici Mariji u odnosu prema na- 
ma. Tu je najprije govor o duhovnom Marijinom majčinstvu prema 
nama. Zatim o njezinom posredništvu između Boga i ljudi te konačno o 
Mariji kao kraljici čitavog svemira. Auktor je napose duboko i sve- 
strano osvijetlio pitanje Marijina posredništva uopće, a osobito njezi- 
nog općenitog milosnog posredništva. Ovo raspravljanje završuje sa 
zaključkom, da je općenito Marijino milosno posredništvo tako sa- 
držano u vrelima objave, da se može proglasiti dogmatskom istinom 
i objavljenim člankom vjere. 

IV. dio radi o našem odnošaju prema Mariji to jest o dužnostima, 
koji mi imademo s obzirom na štovanje Marije. Tu je govor o naravi, 
osnovu i opavdanosti onog Marijinog kulta, koji se zove hiperdulia. 

Nema zacijelo pitanja u Marijologiji, koje u ovoj knjizi ne bi bilo 
dovoljno osvijetljeno. Izlaganje je jasno, pregledno, povezano u logičku 
sintezu, koja nam Mariju prikazuje u potpunom svijetlu božanske 
objave. Za knjigom mogu s velikom koristi da posegnu napose studenti 
bogoslovije, jer će im ona pružiti duboko poznavanje bl. Djevice. Ona 
će također dobro doći i propovjednicima, jer će u njoj naći obilje gra- 
diva za izgradnju dobrih i dogmatski utemeljenih propovijedi. 

Dr. SL B, 

Aertnys-Damen: Theologia moralis secundum doctrinam S. Alfonsi 
de Liguorio, editio XIII, tom. I, XXX1I +808; tom. II, IV+820, Marietti 
edit. Taurini et Romae 1939; cijena za oba sveska Lit. 80. 

J. Aertnys član Kongregacije SS. R. dobio je pred 30 godina po- 
hvalno pismo od pape Pija X. za svoje moralno djelo, koje ide stopu 
u stopu za djelom sv. Alfonza de Ligorio. I danas eno u obradbi nje- 
gova redovničkog brata, profesora na Propagandi u Rimu, ne smije ni 
u svom 13. izdanju proći neopaženo u bogoslovskoj literaturi. Ono nije 
ni strogo naučno, ni strogo popularno djelo, nego ide za tim, da u što 
zbitijem obliku, bez potanjih naučnih digresija, pruži u prvom redu 
praktičnom dušobrižniku jedan naučno siguran udžbenik, gdje će naći 
teoriju protkanu praktičnim uputama. Poradi toga je razumljivo, kako 
je u dva sveska mogao nagomilati toliku građu, da je u njima obuhva- 
ćeno i sakramentalno moralno bogoslovlje. Nije to, dakako, posve bez 
uštrba na potpunost materije, ali je svakako pohvalno, da je uzet ob- 
zir i na sve odredbe pastoralnog značaja posljednjih godina. Stvarno 
će ova moralka, kako je to u Italiji uobičajeno, imati da bude i udžbe- 
nik za pastoral, barem što se tiče moralnoga dijela njegovoga. 

Čitavo je djelo izrađeno komparativnim (kazuističkim) metodom. 
kako autor sam naglasuje u uvodu. Mogao je taj metod u vrijeme sv. 
Alfonza imati svojih prednosti, danas ih jamačno ima manje, barem 
kod izradbe djela s ovakovim karakterom. Izlaganje svih mogućih mi- 
šljenja s njihovim obrazloženjem, nabrajanje njihovo poradi ugleda : 
važnosti pojedinih uvaženih učitelja, valja, držim, napustiti pred pred- 
nostima pozitivno-skolastičkog metoda. Naročito to vrijedi za djelo ko- 
jemu daju osnov načela sv. Tome. Logički slijed izvoda, dosljednost nji- 
hova u primjeni, po našem je mišljenju daleko aktuelnija, i ako tim ni- 
pošto ne mislimo načelno zabaciti kazuističko obrađivanje moralnoga 
bogoslovlja. 

Prvi svezak je podijeljen u 5 knjiga. Prva donosi traktate: o ko- 
načnoj svrsi čovjeka (toga traktata kazuiste nisu običavali donositi), o 
ljudskom djelovanju, savjesti, zakonima, grijesima, krepostima uopće. 
Druga: o vjeri, ufanju, ljubavi kao bogoslovskim krepostima. Tre - 
ća: o zapovijedima dekaloga; četvrta: o crkvenim zapovijedima 
(post i nemrs, ispovijed i pričest, cenzura i zabrana knjiga); peta: o 
zapovijedima za život pojedinih staleža (svećeničkoga, redovničkoga i 
svjetovnih zvanja). Ne upuštajući se u drugo, moram istaknuti: nipošto 
ne držim opravdanim, da se još i danas kod izlaganja probabilističkoga 
sistema, stvarno pod tim imenom izlaže i pobija t. zv. apsolutni 
probabilizam (str. 103, 104). Ako su Lugo, Sanchez i Vasquez svo- 
jevremeno branili mišljenja, koja su kasnije došla pod udar crkvene 
zabrane (izložena onako, kako ih zastupnici ekviprobabilizma izlažu), ne 
smije se danas čitateljima i naučnoj publici predstaviti sistem proba- 
bilizma s onim slabim stranama, koje zastupnici toga sistema danas otvo- 
reno i dosljedno isključuju, izlučuju i nikako ne usvajaju. Objektivno 
izložen probabilizam, nije ono što Aertnys naziva apsolutnim probabi- 
lizmom, kao što ni sistem koji on izlaže i brani, nije umjereni probabi- 
lizam, nego t. zv. ekviprobabilizam; autor međutim ova dva naziva za- 
mjenjuje (»probabilismus moderatus seu aequiprobabilismus«). Da ova 

nomenklatura ponešto hramlje najbolji je dokaz, što i on probabilistima 
upisuje u grijeh, da je u njihovoj argumentaciji »vox probabilior_ am - 
bigua«. Moglo se to nekim autorima ranije zamjeravati, ali danas ne 
može; svaki danas točno označuje što se pod pojedinim pojmom ima 
razumjeti, pa dosljedno izbjegava svaku pomutnju u netočnom opredje- 
ljenju njihova značenja. Isto je tako bez oslona prigovor iznesen na 
prvom mjestu (str. 107): da nisu točno određene granice unutar kojih 
vrijedi probabilistički princip. I to se možda moglo prigovarati neka- 
da, ali nije na mjestu da se prigovara danas. 

Drugi svezak ima samo dvije knjige: o sakramentima (VI) i o 
kaznama i oprostima (VII). Po objamu je gotovo jednak prvom svesku, 
a po vrijednosti sadržaja jednako se može mjeriti s prvim; onaj izlaže 
teoriju u prvoj polovini, a životnu praksu u drugoj; ovaj je sav u iz- 
laganju životne zadaće kako se ona odvija u životu vjernika prema 
propisu evanđelja i crkvenih odredaba. Sve je to izlaganje vrlo pre- 
gledno izloženo, kratko a solidno obrazloženo, najnovijim odredbama 
proviđeno, kratkim kazuističkim primjerima objašnjeno (»quaestiones«, 
»resolutiones«, »notanda pro praxi«). Ova okolnost tumači zašto ovo dje- 
lo po trinajsti put ide u svijet, a sva prilika, da mu ni to ne će biti po- 
sljednje izlaženje. Dušobrižnici u praktičnom životu radije posižu za 
ovakovim djelom, nego za onim koje se više baca na naučno teoreti- 
ziranje. 

Vanjska oprema djela je veoma ukusna, cijena nije velika (oba 
sveska zajedno stoje 160 dinara), pa ga i s te strane možemo samo pre- 
poručiti. Prof. A. Živković. 


Dr. Krunoslav Draganović, Opći šematizam katoličke Crkve u Ju- 
goslaviji, Sarajevo, 1939. Izdanje Akademije »Regina Apostolorum«. Str. 
615, cij. vez. Din 95.—; broš. Din 80.—. 

Dopala nam je ruku knjiga vrlo dobra i vrlo potrebita, knjiga koja 
nam podaje u zaokruženoj cjelini sve podatke o stanju katoličke Crkve 
u Jugoslaviji. 

Autor je zaista radio solidno i stručnjački: u svemu je potpuno 
opravdao povjerenje našega Episkopata, koji mu je na izradu predao 
ovaj koliko težak toliko važan posao. 

U uvodnoj riječi: izložen je način i sistem, kojim je autor radio i 
prikazane su sve one ogromne poteškoće koje je morao da svlada. Nje- 
gov rad znači veliki uspjeh u jednom ogromnom i teškom poslu, koji 
je svršen u razmjerno kratkom vremenu od 2 godine. Svaka mu čast 
i priznanje. 

Razdioba knjige, koja nam pregledno daje Sadržaj (str. 8), u 
svakom je pogledu dobra i potpuna, a dodani trostruki Imenik (ka- 
zala) dijeceza, župa i osoba je vrlo praktičan i omogućuje brzo sna- 
laženje u omašnoj knjizi i ogromnom mnoštvu podataka koje donosi. 

Dakako da pri ovako zamašnom i velikom djelu nije radi same 
prirode posla moguće, da se nebi potkrale stanovite greške i nedostatci, 
kako to i sam autor pri kraju uvodne riječi (str. 7) priznaje. 

Mi bi u tom pogledu stavili samo jednu primjedbu. Ne smatramo 
ispravnom tvrdnju (str. 6) autorovu, da u Jugoslaviji postoje samo dvije 

formirane crkvene pokrajine: Hrvatsko-slavonska i Vrhbosanska. Od- 
redbom naime čl. 2 Srpskoga konkordata od g. 1914 osnovana je »jedna 
crkvena pokrajina, koja se sastoji iz Arhiepiskopije Beogradske sa sje- 
dištem u prijestonici, čija oblast obuhvaća granice Srbije prije ugovora 
o miru Londonskog i Bukureškog od god. 1913 i iz sufraganske Skopske 
Episkopije sa sjedištem u Skoplju, koja obuhvaća novo oslobođene kra- 
jeve prelazeći iz nadležnosti Propagande u redovnu upravu.« Nije da- 
kle posve ispravno, kada se (na str. 17) kaže, da su u sklop Jugoslavije 
u cijelosti ušle kao dijeceze, koje nijesu spadale nijednoj crkvenoj po- 
krajini: Beogradska nadbiskupija i Skopljanska biskupija. 

Oprema knjige je dobra i solidna, tisak čist i pregledan. Priložena 
Crkvena karta Jugoslavije zadovoljava, ali bi se moglo zaželiti da u dru- 
gom izdanju bude u nešto većem mjerilu i u bojama. Dr. Fr. Herman. 


Fra Karlo Karin, Redovničke župe i župnici redovnici prema sa- 
dašnjem crkvenom pravu. Zagreb 1939, tisak Narodne Prosvjete, Na- 
klada piščeva, 8", str. 156; cij. Din 40.—. 

Ovom disertacijom, koju je fra Karlo Karin podnio Teološkom 
Fakultetu Sveučilišta u Zagrebu, pisac nije samo zadovoljio zahtjevu 
fakultetske uredbe o polaganju strogog ispita za postignuće doktorskog 
naslova, nego je osim toga obogatio našu kanonističku literaturu doista 
lijepim, preglednim i vrijednim djelom. Koliko god je obilna litera- 
tura o redovničkom pravu i literatura o župničkom pravu, nije dosad 
u značajnijem sistematskom djelu bilo sabrano sadašnje pravo o re- 
dovničkim župama i župnicima-redovnicima. Zato je bila sretna za- 
misao, kada je ova tema obrađena zasebno i sustavno, te tako obzirom 
na velik broj redovničkih župa u našoj državi udovoljeno bez sumnje 
velikoj praktičnoj potrebi. 

Pisac si je postavio za zadaću: iznijeti i protumačiti u sistematskoj 
cjelini zakonske norme sadašnjeg prava o redovničkim župama te o 
redovnicima u dušobrižničkim službama. Ovu zadaću pisac je s uspjehom 
riješio u šest poglavlja. 

U prvom je poglavlju izložen odnos dušobrižničke službe pre- 
ma redovničkom staležu. Ovdje pisac kratko i jasno tumači pojam du- 
šobrižništva i župe uopće, a redovničke napose. Zatim je govor o spo- 
jivosti dušobrižničke službe s redovničkim staležem i o stano- 
vištu kanonskog prava prema vršenju župske službe sa strane re- 
dovnika. U drugom poglavlju pisac govori o redovničkim župa- 
ma u osam paragrafa, i to: o postanku, diobi, ujedinjenju, 
razgraničenju i prenosu sijela, zatim o ukidanju, po- 
djeljivanju redovničkih župa, te o njihovoj imovini i upravi. 
Treće poglavlje govori o redovničkim župskim crkvama, 
njihovom pravnom značaju, gradnji, obnovi, upravi imo- 
vine, zatim o posveti i blagoslovu, te konačno o zvonima 
i vizitaciji redovničkih župskih crkava sa strane mjesnog ordina- 
rijata. Četvrto poglavlje posvećeno je redovnicima kao dušobriž- 
nicima u raznim vrstama dušobrižničkih služba. Peto poglavlje go- 
vori o pravnom položaju redovnika u dušobrižnič- 
koj službi, o njihovoj podložnosti, kako mjesnom ordinariju, 

tako redovničkom poglavaru. Šesto poglavlje nabraja posebne duž- 
nosti i prava redovnika-dušobrižnika: podjeljivanje sakra- 
menata, služba Božja, zakon rezidencije i redov- 
nička disciplina. 

U ovih šest poglavlja obuhvaćeno je cijelo župsko pravo, u koliko 
ono ulazi u redovničko pravo, i u koliko se s njim ukrštava i modificira, 
Naročitu praktičnu vrijednost ima drugo i treće poglavlje, koje se osim 
toga odlikuje jasnoćom i preciznošću, bez preobilnog pripovijedanja, a 
opet obrađeno iscrpno i potpuno. 

Pred uvod je pisac stavio opsežnu bibliografiju, kojom se služi: 
nekih 26 izvora i 100 djela iz literature, što bez sumnje povećava vri- 
jednost knjige. Na koncu su u dodatku navedene redovničke župe u 
biskupijama Jugoslavije, nakon čega slijedi kazalo imena i kanona te 
sadržaj knjige. 

Dakako, kao što ima svako ljudsko djelo izvjesnih nesavršenosti i 
nedostataka, tako i ovo. Međutim u poredbi s pozitivnim stranama ovog 
djela, sve omaške iščezavaju, i ne bih bio pravedan, kada bih u ovako 
kratkom prikazu njima posvetio, osim ove općenite primjedbe, nešto 
više prostora. Vanjska je oprema knjige vrlo ukusna, a tisak prvo- 


razredan. Prof. dr. I. Rogić. 

